DIALOGURI CU PĂRINTELE ARSENIE 

PAPACIOC 



DESPRE CĂLUGĂRIE 

Părinte, este bine să îndrumăm pe cineva la călugărie? 

Este bine să le explici marea valoare a vieţii de mănăstire si să-i laşi să mediteze singuri. 

Sunt unii care nu pot lua hotărârea singuri. Aşteaptă să le zici tu: "Hai, du-te!" 

Păi, nici nu trebuie. Acesta este un uriaş drum pe cont propriu. Când zice: "Mă duc!" si "Nu mă duc!", 
înseamnă că nu este bun de mănăstire. Când i-a venit focul, i-a luat inima foc, frige, si fuge încotro îl 
cheamă. 

Un frate a vrut să se ducă la mănăstire. Avea si viată îmbunătăţită, avea si avere. A vândut-o, si-a făcut 
bocceluţa si a plecat. Când a ajuns la marginea satului si-a adus aminte că mai are de pus la punct o 
chestiune. Si s-a întors a mai stat o bucată de timp. 

Vă spun, când te-ai hotărât să te duci la mănăstire, nu te mai uita înapoi! Dracul este în stare să angajeze 
toată lumea de pe pământ să te întoarcă! Si dacă te-ai dus, face orice ca să te scoată din mănăstire. Asa 
de mare este monahismul! 

Iar si-a făcut bagajul, iar a ajuns la marginea satului si iar a uitat ceva nefăcut acasă. Si s-a întors din nou 
si, la marginea satului, s-a dezbrăcat în pielea goală, a aruncat totul de pe el, si fugi si fugi înainte la 
mănăstire! Ati văzut dracii! Dumnezeu i-a descoperit stareţului ca să deschidă porţile mănăstirii pentru 
atletul lui Hristos. Stareţul aştepta si el să vadă, si când a văzut... Vedeţi, se aprinsese inima în el. Deci, 
nu se poate să vină cineva cu "Mă duc" si "Nu mă duc". Vă spun, la mănăstire se duce numai dintr-o 
necesitate sufletească, dintr-o nebunie pentru Hristos. Dacă nu e, încep ispitele mănăstirii si nu rezistă 
fratele respectiv. 

Asta trebuie să urmărească cineva. Pentru că sunt un soi de ispite extraordinare, cărora nu le rezişti uşor, 
ci doar dacă ai plecat cu focul în inimă. Si la mănăstire sunt veniţi neformati, needucati, si depinde si de 
motivul iniţial din care au plecat. Nu se merge la mănăstire dintr-o înaltă raţiune ştiind că e foarte bine -, 
ci dintr-o necesitate sufletească. 

Foarte mult urăşte satana mănăstirile. Numai faptul că stai aici nu-i convine dracului. Aici, fratele sau 
călugărul se mai adaugă, se îmbunătăţeşte. Ca o găină care stă pe o grămadă de grâu si nu are cum să 
moară de foame. Mai ciuguleşte si ea ceva. 

La mănăstire faci tăierea voii. Ne numim părinţi si maici pentru că ne nastem pe noi înşine prin tăierea 
voii. Deci, suntem părinţii propriilor noastre naşteri. Puţin lucru este să slujeşti lui Dumnezeu si Maicii 
Domnului toată viata? Un pai dacă ridici de jos, pentru Hristos îl ridici: primeşti plată. Puţin "ozon 
divin" vine peste cel din mănăstire? Noi trăim prezentul. Si dacă trăim prezentul, recuperăm trecutul si 
cucerim viitorul. Noi trăim momentan; nu am grija "ce voi face mâine?" Dacă trăiesc astăzi bine, si 
mâine este harul lui Dumnezeu peste noi. Astăzi am trăit bine, mâine trăim iar bine. Deci, problema unei 
zile este problema unui timp foarte îndelungat. De asta m-a făcut să spun: orice clipă înseamnă un timp 
si orice suspinare poate fi o rugăciune. 

Poate veni gând să pleci la mănăstire, ca să fugi de lupta pe care ti-o dă lumea aici? 



Păi, nici nu te primeşte mănăstirea. După ce ai biruit totul, vii la mănăstire. Dacă nu ai reuşit acolo, aici, 
la mănăstire, cum poţi să birui? Spune Mântuitorul: Dacă Eu vă spun nişte lucruri omeneşti, si nu le 
pricepeţi, cum o să pricepeţi dacă v-as spune lucruri cereşti? 

Eu sunt plecat de vreo cincizeci de ani, sunt extrem de mulţumit, mi-e frică să spun că sunt fericit, dar 
spun: ce-as fi făcut eu în lume? Făcusem ceva arte, ca să-mi arăt talentele, dar toate aceste lucruri nu 
aveau nici un fel de sămânţă de viitor, decât satisfacţii momentane. Problema care se pune este ca în 
fiecare zi să putem cuceri veşnicia. Ăsta este idealul. Aveam gândul să ajung ceva în viata mea, 
profesor; dar acesta nu este un ideal, e un scop omenesc. Idealul este să slujeşti la ce e mai înalt posibil. 
Dacă tu nu ştii că slujeşti lui Dumnezeu, Care e veşnic, ai să te împotmoleşti. Trebuie să fii atent: 

"Stai, că asta nu tine de veşnicie. Asta nu o fac". Dacă vii la mănăstire, puţin lucru este? Bucuri pe 
Dumnezeu cu poziţia ta toată viata! N-avem noi motive să fim bucuroşi? Că zice Sfântul Ioan Carpatiul: 
"Să nu mai fericiţi pe nimeni, călugărilor, numai pe voi să vă fericiţi!" Si dacă intri la mănăstire, 
ferească Dumnezeu să nu mai stai! Cazi anatema! Intrarea la mănăstire este intrarea în rai, si ieşirea de 
la mănăstire este plecarea din rai. 

Când m-am dus la mănăstire era iarnă, iar la Cozia se făcea Vecernia în trapeză. Si m-a pus pentru prima 
dată, începător, m-a pus să citesc catisma de la Vecernie. Si am început să citesc. Am citit. Un părinte, 
Ghervasie: "Ascultă, frate Anghele! De unde ştii să citeşti?", pentru că el nu ştia carte. "Eu asa m-am 
născut, părinte. Nu ştiu de când!" M-am umplut de un mare folos. Si am stat de vorbă cu un domn, mult 
mai târziu, care dorea să facă nişte mănăstiri după placul lui, nu după tradiţia noastră creştină ortodoxă, 
care au înteles-o foarte putini. Domnule, si i-am spus întâmplarea cu Ghervasie: "Uite cine a ţinut 
monahismul, un neştiutor de carte, care era un mare trăitor în inima lui si trăia monahismul întreg prin 
el". Si acum îl pomenesc pe Ghervasie, ca un mare exemplu care mi s-a dat, deci ca un mare învăţat. Pe 
mine nu mă interesa să cunosc "tipic si la inimă nimic". Pe mine mă interesa să intru într-o permanentă 
legătură cu Dumnezeu. 

Sfântul Ioan Scărarul consideră lepădarea de lume prima treaptă a urcuşului duhovnicesc. Este 
necesară lepădarea de lume pentru orice creştin, sau numai pentru călugări? 

Sfânta Scriptură este pentru toată lumea, cu pasaje speciale pentru monahism: Cine lasă tată, mamă, 
fraţi..., cine ia crucea si-Mi urmează...", e altceva. Vrei să fii desăvârşit? Atunci îti recomand aceste 
lucruri. însă lepădarea de lume poate să fie si în sufletul unui mirean, în sensul că îsi vede de mântuirea 
lui si se tine de Hristos cu orice chip. Deci, si pentru el este valabilă lepădarea de lume, de patimi. 

Noi, călugării, nu ne lepădăm de lume într-un sens exclusiv. Noi dorim cu orice chip ca lumea aceasta să 
fie ajutată de Dumnezeu, si dacă ne punem în situaţia de rugători pentru lume, aceasta înseamnă că 
suntem alături de Hristos, deci, cândva si undeva ne putem numi "mântuitori". Deci, nu desconsiderăm 
lumea. Nu există pustnicii valabile dacă nu ai toată lumea în inima ta! Toată lumea aceasta strigă cu 
orice chip: "Ajutor!" 

Dacă răsare, te miri cine, si îsi asumă rolul de dăruitor al lui Hristos si rugător pentru lume, acela este 
Cel ce este. Asa că lepădarea se referă si la cei din lume. Dacă însă e vorba să schimbi locul, nevointele, 
mentalităţile, atunci lepădarea se referă numai la monahi, dar cuvântul este valabil si pentru laici. Pentru 
că acest cuvânt al Sfântului Ioan Scărarul 1-a citit multă lume laică si s-a întrebat: "Ce să fac?", si atunci, 
vrând-nevrând, s-au oprit de la anumite porniri rele. Si nu numai atât, a vrut să se împlinească si cu ceva 
bun. Si atunci el s-a folosit de cuvântul acesta, laic fiind: 

"Du-te în lume si vezi ce-ti mai trebuie", a zis Dumnezeu unuia care a întrebat: "Ce-mi mai trebuie, 
Doamne, ca să fiu desăvârşit?" Si 1-a trimis în lume. Si 1-a găzduit un oarecare ins cizmar. Cizmarul 1-a 
primit cu mare plăcere, cu mare bucurie cizmar care câştiga ce câştiga si împărţea banii la săraci, la 
biserică si la gospodăria lui; care mergea noaptea la biserică si, spre uimirea celui ce-1 urmărea, i se 



deschideau uşile bisericii singure, si el nu ştia că este urmărit. Si era laic. Avea soţie si copii. Fată de 
curiozitatea aceasta a lumii, as vrea să întreb: unde se găseşte Antonie cel Mare? Unde se găsesc 
nevoitorii? Marii rugători unde se găsesc? In împărăţia lui Dumnezeu! Si unde se găseşte acesta? Va să 
zică, este, mi se pare mie, deasupra multora. Si era laic. 

Sigur că Scriptura priveşte pe toată lumea. Că dacă spune: "Daţi la săraci", spune laicului si..., dacă 
spune: Nu vă îngrijiţi de ce veţi îmbrăca, de ce veţi mânca, se referă la toată lumea. 

Asa că, dragul meu, viata monahală este o viată cu totul deosebită, e o intrare în cer, cin îngeresc, iar 
îngerii sunt geloşi pentru că noi luptăm în trup cu neputinţele trupeşti ca să menţinem o identitate 
îngerească! Asta e altceva. Este aspectul desăvârşit. Se ating cote înalte, în situaţia care se ating, însă nu 
e problemă raţională. Este mai mult o problemă de afectivitate. Dar Scriptura se referă la toată lumea. 
Toată lumea a primit cele zece Porunci. Toţi trebuie să aibă o modestie, o dragoste pentru celălalt, 
pentru că spus este că monahul înseamnă un creştin bun. Deci, orice om, când a plecat la mănăstire, era 
un creştin oarecare, dar a râvnit dincolo de dimensiunile omeneşti: a vrut o înfrânare, a vrut o dăruire a 
tuturor simţurilor numai pentru Dumnezeu. 

In ce constă lepădarea de lume? Tocmai în aceasta constă: să doreşti foarte mult să iei crucea si să o 
porţi cum a purtat-o Mântuitorul pentru mântuirea lumii, într-o formă de nebunie pentru Hristos. Te duci 
acolo unde te poţi pierde ca să te poţi găsi, în sensul prefacerilor totale prin tăierea voii; care e o mare 
bătălie, o luptă cu Dumnezeu, Care a creat voinţa liberă; si noi trebuie să fim împotriva acestei creaţii. A 
creat voinţa liberă, ca să ne tăiem voinţa liberă. Si atunci, în lupta cu Dumnezeu, Dumnezeu cere să fie 
biruit, si-L birui, lucru pe care nu poţi să-1 faci în lume. In lume trebuie să-ti asculţi, să-ti susţii voia ta, 
să mergi după ordinea lucrurilor, să păstrezi o armonie în sat, în oraş -, dar la mănăstire te desfiinţezi, ca 
personalitate omenească, si te înfiinţezi în personalitate îngerească. Si atunci înseamnă că tu, pierzându- 
te, te poţi găsi. Este cel mai mare lucru posibil, când omul, creaţia lui Dumnezeu, poate fi în stare a 
pleca din lume în monahism, indiferent unde, în obşte sau în pădure! As recomanda obştea, pentru că în 
pădure trebuie să ai o iscusinţă extraordinară, de tipul aceleia a Sfântului Ioan Scărarul si a tuturor 
sfinţilor care au trăit în pustie. 

Eu sunt frate rasofor si am făcut bordei împreună cu un monah tânăr, pentru a trăi în pădure. Ce părere 
aveţi? 

Ce bordei, dragul meu? E tot un fel de a fugi de ascultare! De ce nu faci din chilia ta bordei sau celulă de 
închisoare pentru că se desfiinţează ceea ce există deja ca lucru consacrat: mănăstirea, mai ales că 
Sihăstria vă dă posibilitatea să simţiţi gustul acesta al mănăstirii si crucea, adică să duci ce nu-ti convine, 
să-ti tai voia. Este foarte lăudat de Dumnezeu faptul că te nevoiesti în mănăstire, fără să exagerezi: 
"Atâta pot, Doamne!" "Bine. Bucură-te că eşti scris în cartea cerurilor!" Atâta pot pentru că, sigur, si 
darurile sunt împărţite. Dar nu este permis să stăm nepăsători cu orice chip fată de viata noastră, care e 
dată de Dumnezeu singură numai pentru Dumnezeu. 

In concluzie, ceea ce caracterizează călugărul este tăierea voii, nu pustnicia, pentru că atunci faci ce vrei 
tu, si nu primeşti plată. De aceea se numeşte "cin îngeresc", nu pentru că trăieşti izolat, pustnic, ci pentru 
că-si taie voia călugărul. 

In ziua de azi sunt călugări care ironizează tocmai acest lucru asupra căruia Sfinţia Voastră insistaţi: 
ascultarea. 

Nu discutăm de cazuri izolate si de dracul care dă axiome din acestea. Te-ai eschivat de la tăierea voii, 
eşti abătut si nu sporeşti. Nu eşti nimic. 

Este o scuză munca care se face, căci este epuizantă? 



Ascultarea nu se măsoară cu puterea. Dacă-i vorba să se vină cu aceste scuze, vin si eu cu alte 
contraargumente. I s-a spus unui frate: "Du-te repede dincolo de fluviu!" Si când s-a repezit în apă, un 
crocodil 1-a luat pe spate si 1-a trecut. Ascultarea nu se măsoară cu puterea. Ascultarea este ascultare de 
la Dumnezeu trimisă. Dacă spun că nu se poate, că poate să fie o serie întreagă de impedimente si 
persistă ascultarea, taci si te duci, chiar dacă mori: " Cine ascultă de voi., de Mine ascultă!" Acolo este 
Hristos, unde te cheamă economul! II chema economul, iar fratele se uita în Sfântul Altar, unde erau 
Sfintele Taine. Si a zis fratele: "Doamne, du-Te de la mine, că asa cere ascultarea!" 

Dacă este un frate bolnav si nu poate să facă ascultarea care o primeşte? 

Ai libertatea să-i spui stareţului. Dar a zice "Nu mă duc, că nu vreau", este cea mai mare greşeală! 
Trebuie vorbit cu economul, cu stareţul, chiar si duhovnicul intervine să-i schimbe ascultarea cu ceva ce 
poate face. 

Care trebuie să fie atitudinea credincioşilor fată de monahi atunci când vin la mănăstire? De asemeni, 
cum trebuie să se comporte monahii fată de mirenii care se închină în mănăstire? 

Mirenii trebuie să-i cinstească pe călugări cu orice chip, pentru că sunt persoane dăruite, binecuvântate, 
iar călugării trebuie să-i bucure pe oamenii aceştia, să-i sfătuiască să-si tină credinţa. Si unii si alţii să nu 
vorbească de rău, găsind defecte colo si colo. Călugării nu sunt desăvârşiţi, sunt în devenire, sunt în 
formare, dar stau acolo, cum zic unii Sfinţi Părinţi, mari trăitori: "Să mănânce când le foame, să 

doarmă când le somn, numai să stea acolo!" Pentru că numai statul acolo este deja o nevointă. Deja el se 
numeşte călugăr. Aceştia nu pot fi numiţi călugări prosti, ci mai puţin nevoitori. Dar la toată lumea i se 
cere un lucru categoric, să nu vorbească de rău, pentru că această nevointă este mai mare decât canonul, 
metaniile si toate celelalte. Nu vorbi pe fratele tău de rău, pentru că criteriul de judecată va fi iubirea. 
Când vorbeşti de rău te încadrezi la crimă. Deci, unele din marile nevointe călugăreşti sunt: statornicia si 
a nu vorbi de rău. 

Dacă vin mirenii, să ne bucurăm, că se folosesc si ei si, dacă se poate, să se folosească mai mult de 
mişcarea ta, decât de vorbele tale. Pentru că nu a zice, ci a mişca, înseamnă a ajunge. Să se folosească de 
felul de a fi al monahilor. "Fraţilor, nu vreau să pierd timpul cu voi. Bine ati venit la noi! Folositi-vă, 
este slujbă! Bucurati-vă! Si iertati-mă, căci sunt în ascultare!" 

Dacă trebuie si cum trebuie să facă monahul misiune, si dacă acest lucru nu contrazice lepădarea de 
lume? 

Depinde ce misiune i se dă când e trimis în lume. Pentru ce este trimis în lume? Să propovăduiască, să 
cerşească, sau altele. Nu prea sunt de calitate aceste trimiteri. Dar să se poarte cu orice chip cuviincios 
peste tot, cu smerenie, să nu smintească lumea. Nu prea recomandăm trimiterea în lume. Aceasta a fost 
una din marile slăbiciuni ale monahismului nostru: să cerşească în lume, să bată din poartă în poartă. S- 
au folosit cei care au fost plecaţi, dar nu este o poruncă folositoare lumii. 

Se poate împlini sufleteşte monahul într-o mănăstire de oraş? 

Nu se pune problema, pentru că nu ne interesează unde ne găsim. Ne interesează cum ne găsim, unde ne 
găsim: care este lucrarea inimii noastre, care e interiorizarea noastră! Nu contează unde. Pot să fiu pe o 
piatră, pot să fiu în pădure. împărăţia cerurilor este în noi. Bineînţeles, vei primi plată pentru că respingi 
toate aceste lucruri exterioare si nu le primeşti, pentru că ai fost în foc si nu te-ai ars. Da. Mai mare 
eroism este să zici: "Doamne, Iisuse Hristoase, Fiul lui Dumnezeu, miluieste-mă pe mine, păcătosul!", 
când eşti înconjurat din toate părţile de ispite, decât dacă ai fi liber, scutit posibilităţilor de căderi în 
păcate. Alungi gândurile cu rugăciunea, cu ajutorul lui Dumnezeu, nu cu puterea proprie. 



Să se ştie de la început, ca răspuns la toate întrebările: numai harul lui Dumnezeu te ajută! Să fii vrednic 
de harul acesta, în sensul că te smereşti, ca să prisosească harul în tine. Bineînţeles să nu te afli acolo din 
voia ta, cu voia ta. Când te arunci într-un loc unde nu ştii ce urmează, nu ştii ce-i acolo, si "Ce-oi păţi, oi 
păţi!", atunci se numeşte hazard, nu mai este eroism. 

Nu-1 costă puţin orice neblagoslovenie, pe oricare neastâmpărat. Si e discutată libertatea lui, pentru că 
unde nu e blagoslovenia stareţului, nu e har. 

Cum poate un călugăr să existe într-un spaţiu ca aici, unde vietuiti cuviosia voastră? 

Sunt lucruri care pot fi înţelese de toată lumea. Toată pustia, cum vă spuneam despre Ierusalim, toate, 
dacă vrei să le trăieşti mereu cu tine împărăţia cerurilor fiind întru tine -, oriunde ai fi, fii cu trezvie, si 
eşti în pustie. Am gustat cât am gustat si din viata de pustie, si m-a folosit foarte mult. Dar contactul 
acesta permanent cu lumea ajută: mai mult găseşti Scriptura aici. Pentru că dacă au si o evlavie la tine, 
este foarte mare lucru, pentru că cuvântul tău este ultimul, cuvântul tău este ascultat. 

Când s-a dus la Sihăstria o credincioasă, i s-a spus acolo că eu vin definitiv la Sihăstria; în momentul 
acela a leşinat pe loc. Sihăstria într-adevăr este mănăstirea mea de metanie. visez zi si noapte, m-as 
referi mai puţin la amintiri, cât la împrejurările care mi s-ar crea pentru o viată liniştitoare. însă, este o 
mare greşeală, ca dezertare, ca descalificare, cum am zice: să pleci de pe front. Trebuie să ştii să fii 
prezent în pustie, în mijlocul lumii fiind! 

Mai întâi de toate sunt convins că, oriunde am fi, suntem cu voia lui Dumnezeu, nu suntem fără voia lui 
Dumnezeu. Eu mă lupt din răsputeri să-mi întipăresc în flinta mea că nu se poate face nimic fără 
Dumnezeu. Nu există nimic la întâmplare, dacă spune că "nu se mişcă fir de păr fără voia Mea", si dacă 
acolo unde te găseşti ai reuşit să faci o unitate creştină, să ai o mulţumire sufletească, considerând că 
suntem oameni de conştiinţă, atunci nu poţi să părăseşti locul, si nu poţi să zici că Dumnezeu nu te-a 
ajutat. Pentru că toţi suntem nepregătiţi, oriunde am fi, doar cu harul lui Dumnezeu facem ce facem. 
Este o fugă de Dumnezeu când lumea se desprinde de locul în care luptă. Dacă ar înţelege că nu face 
nimic fără voia lui Dumnezeu, ar fi mult mai prezenţi, s-ar simţi foarte bine, chiar în suferinţă, chiar pe 
cruce. 

Este, de asemenea, o greşeală, să fugi de propria suferinţă. Niciodată nu te poţi elibera cu adevărat, decât 
atunci când lupţi, când eşti prezent pe cruce. Si s-o accepţi cât se poate mai mult, mai desăvârşit, precum 
Mântuitorul a acceptat-o. 

Care trebuie să fie poziţia monahului fată de ceea ce îi aduce nou lumea în acest secol: tehnica, 
modernismul? 

La toate monahul le dă toată atenţia posibilă, dar nu până acolo încât să-si schimbe poziţia lui de monah, 
adică să depăşească ţinuta lui monahală. 

Bunăoară, pe mine, un frate al meu după trup, după ce am fost călugărit si a văzut aspectul ceremonial 
de acolo, a venit la chilia mea era la Mănăstirea Antim si m-a întrebat asa (lucru de care m-am folosit 
foarte mult, si este si ca un răspuns la întrebarea frăţiei tale): "Părinte, am voie să vorbesc cu sfinţia ta?" 
el era mai mic decât mine ca ani si nu era un învăţat, era un băiat creştin trăitor. Si eu i-am răspuns: "Ai 
voie, dar să tii cont că eu nu prea am voie!" 

Pentru ce motive este permisă plecarea călugărilor din mănăstire? 

Mai întâi, sub nici un motiv. Numai dacă în mănăstire este o lucrare anticălugărească: curvii certuri, 
bătăi, si călugărul e expus să accepte aceste lucruri, atunci se poate duce în altă parte. Dar asa ceva nu 
există. 



Dar venirea femeilor în mănăstire nu este un motiv? 

Numai dacă intră în chilia lui să doarmă cu el acolo, atunci spune: "Eu nu pot să stau în chilie cu asa 
ceva, că e o ispita directă!" 

Dar nu doar că a venit în mănăstire; au arhondaricele lor, au rânduiala lor. Si peste tot este la fel la 
momentul istoric în care trăieşti, nu istoria de pe vremea Egiptului (Sfântului Antonie cel Mare): să fii 
stăpân pe tine, pentru că altfel nu ai să scapi de ispite. Pe urmă, îti spun eu: poţi să te duci în pustie în 
pădure, si gândurile de curvie, dacă vin si te ispitesc, te fac praf! 

Nu-i curăţenia în felul acesta, cu fuga. Nu te faci famen fugind, ci luptând! 

Sunt unii duhovnici care dau voie la fraţi să plece din mănăstire pe motiv că intră femei, este bine? 

Este o mare greşeală! Doar stareţul are putere; de blagoslovenie când vrei să pleci din mănăstire Altfel 
asculţi de duhovnic: să fii moral, sau te poate opri de la împărtăşit. Cel care pleacă fără blagoslovenia 
stareţului, mai departe îl ia Dumnezeu în primire, că-1 iubeşte; si nu-1 trânteşte imediat, dar pe undeva 
schioapătă. 

Repet: numai dacă te dă afară stareţul, sau dacă îti bagă femei în chilie eşti îndreptăţit să pleci. Nu doar 
că a intrat în chilie să-ti ceară o binecuvântare sau să facă un pomelnic, ci dacă e repartizată să doarmă 
cu tine acolo, în cameră. Dar si atunci trebuie să spui: "Mutati-mă din chilia asta, dacă i-ati dat-o femeii 
ăleia!" Si nici atunci nu trebuie să te grăbeşti să pleci, asa de mult să tii la statornicie. Pentru că plecarea 
din mănăstire e un fel de uşurătate: să scapi niţel de rigoarea ascultărilor din mănăstire. Te duci în altă 
parte si dai iar de ispite, mai mari. Si acolo te tine mila lui Dumnezeu, nu te mai tine poziţia ta. 

Când mă duc până la Sihla, iau blagoslovenie de la duhovnic, nu de la stareţ. Este bine? 

Eşti hot, furi! Nimeni nu poate să-ti răspundă în mod corect, decât asa: ai nevoie de blagoslovenia 
stareţului oriunde te-ai duce. 

Eu, dacă am o bucurie la vârsta mea, este că nu am făcut un pas fără blagoslovenie. 

In cazul în care merg si cer sfat episcopului sau stareţului, dar neputinţa mea mă face să-l clevetesc, 
pentru că sunt tulburat de ceea ce mi-a spus, ce să fac? 

Dacă te-ai dus să ceri un sfat la un episcop sau unui stareţ al lui Dumnezeu, răspunsul vine dela 
Dumnezeu prin acel episcop sau stareţ. Dacă nu ti-a convenit, atunci să ştii că pe Dumnezeu l-ai clevetit. 
Deci, duceti-vă la omul pe care îl tine Dumnezeu acolo. Nu interesează faptele lui; nu ne interesează că 
bem vin dintr-un pahar de pământ sau de cristal, vinul e tot vin. Harul este har si nu pentru vrednicie stă 
el acolo, ci pentru harul pe care i 1-a dat Dumnezeu, iar noi la harul acela trebuie să apelăm. Dumneata te 
duci să ceri un cuvânt de folos să te salvezi si mai rău te complici, judecându-1. A judeca pe cineva, cu 
atât mai mult un cleric, si cu atât mai mult un arhiereu, este foarte grav, pentru că acest arhiereu, nici nu 
vă daţi seama câte lucruri binecuvintează si salvează. îmi pare rău că sunteţi stăpâniţi de această temere 
fată de mai-mari. 

Cum trebuie să procedezi când ai o ispită si vrei să te adresezi duhovnicului? 

Doi inşi s-au dus la un părinte să-i ceară un sfat mântuitor, fiindcă fiecare avea câte o neputinţă. După ce 
a vorbit cu părintele, unul a zis: "l-am spus si m-am eliberat de acea neputinţă!" Celălalt a zis: "Eu i-am 
spus, mi-a zis ce să fac, si nu m-am eliberat!" "Dar cum i-ai spus?" "Părinte, am nevoie de lucrul 



cutare!" "Măi, uite cum am făcut eu. Am căzut la picioarele lui cu fata la pământ si l-am rugat "Părinte, 
fă rugăciuni ca să mă izbăvească Dumnezeu de neputinţa mea!" 

Prin urmare, puterea e a lui Dumnezeu, si felul tău de a o cere contează. 

Dacă nu ascult de duhovnic, ce se poate întâmpla? 

Dacă nu asculţi de duhovnic, nu primeşti nici o plată, ba te si împătimeşti! 

Adevărul este că e bine să avem paza personală fiecare. Să nu considerăm că sunt fiul lui cutare, că 
moştenesc pe cutare. Nu. Să ai paza ta! Pentru că, iată, a fost un apostol care văzuse atâtea de-ti stă 
mintea în loc si a trădat cu atâta uşurinţă, stiti? Da. Si greşeala cea mai mare nu este asta, că a trădat, ci 
că s-a spânzurat, că-1 ierta si pe el. Dati-vă seama cu ce fel de Dumnezeu avem de-a face. 

Dacă duhovnicul îmi spune să nu primesc noul buletin de identitate, ascult? 

Este o greşeală să nu primeşti buletinul. Seamănă niţel a idee fixă, si primejdia mare este că si 
duhovnicii rămân smintiţi. Când accepţi tu, cu voinţa ta, cu mintea ta, atunci este lepădare de Hristos! 
Dar nu că ai pus mâna pe o hârtie care are te miri ce... Lumea mai si exagerează. în materie de păcate 
duhovnicul are putere. Chestiunea cu buletinele e o problemă administrativă de stat, si le purtăm ca să 
nu ne ia politia în primire. 

Scoală poate fi un motiv de a ieşi din mănăstire? 

Nu, nici nu se pune problema. Scoală nu este nimic pe lângă a sta în mănăstire! 0, sancta simplicitas. 0, 
sfântă simplitate! 

Problema divină este o problemă de mare cinste interioară. Au fost sfinţi trăitori neştiutori nici Tatăl 
nostru nu ştiau care stăpâneau natura, fiindcă erau cinstiţi. Si am o exemplificare si mai plastică: 

într-o mănăstire stareţul a văzut un călugăr mergând pe sus, si a zis: "Ăsta are o lucrare!" După ceva 
timp, 1-a văzut mergând pe pământ. Si a zis: "Să ştii că ăsta si-a pierdut lucrarea!" L-a chemat 1-a 
întrebat: "Cum te rugai tu înainte?" "Doamne, nu mă milui pe mine, păcătosul! Doamne, nu mă milui pe 
mine, păcătosul!" Si m-am scăpat si am zis în biserică cu voce tare, si m-a auzit un părinte si mi-a zis: 
"Măi, să nu mai zici asa! Zi, Doamne, miluieste-mă!" Si de atunci zic asa". Si stareţul i-a zis: "Să zici tot 
ca înainte!" Si l-a văzut iarăşi mergând pe deasupra pământului. 

Schimbându-i versul, i-a schimbat forţa de relaţie cu Dumnezeu. Adică nu este vorba de ştiinţă aici. 
Acela era sincer. îi plăcea lui Dumnezeu această simplitate. Oricine ai fi, orice diplome ai tine în 
buzunarele tale sau în capul tău, dacă inima ta nu este cinstită, nu acumulezi si nici libertate nu ai. 

Credeţi voi că dracul e liber? Nu! E cel mai muncit, pentru că nu este în Hristos. Mai mult,e declarat 
duşmanul lui Hristos. Asa că nu vă temeţi de el. E tolerat, nu e o putere. Si pentru a verifica lucrul 
acesta, trebuie scoală de smerenie, de trăire. 

Fratele meu, mare mai e un om smerit! Numai cine nu a luptat cu diavolii, nu ştie cât e de mare cuvântul 
acesta. Un om smerit, asa cum spuneam, cât se poate la o măsură divină, mişcă stelele si astrele, 
schimbă ordinea lumii. Asa de mare este smerenia! Si nu se poate fără asta. Nu vă speriaţi de forţa unui 
om smerit. Speriati-vă dacă smerenia nu este cu orice chip încăpută în voi. Mare mai e un om smerit! 
Chiar si îngerii au nevoie de puterea smereniei. 

Care este pericolul cel mai mare care îl pândeşte pe monahul ieşit din mănăstire? 



Pericolul cel mai mare este nestatornicia. Pentru că satana este în stare să angajeze toată lumea 
pământului ca să nu te duci la mănăstire. Iar dacă te-ai dus, face tot posibilul să te scoată. Deci, este 
prima mare greşeală. Căci, dacă te scoate din mănăstire, tu încetezi a mai fi. Si atunci, e inutil să mai 
vorbim de smerenie. Deci, primul lucru este să fii statornic, si statornic fără cârtire. N-ai putut să faci 
multe, dar nu cârti. Pentru că un monah e asa de iubit de Dumnezeu, încât, s-a spus într-un loc: "Cine se 
leagă de voi, de lumina ochilor Mei se leagă!" 

Este foarte mare chemarea aceasta. Fiind vorba de intrarea în cer, vă daţi seama cât de bucuros este 
Dumnezeu. Suntem la un pas de a da dreptate cuvântului unui Sfânt Părinte, că "într-o zi putem ajunge 
la măsură dumnezeiască!" Asa că este foarte mare lucru. Deci, o poziţie de smerenie cu orice chip, fără 
cârtire în ascultări si fără de vorbire de rău. Aceasta e marea greşeală. Sunt convins că iadul e umplut 
mai mult de cei care vorbesc de rău. Si dacă vorbesc, se scuză: "Ce, numai eu vorbesc? Vorbirea de rău 
este o crimă de care nici nu se poate pocăi, pentru că nu o recunoaşte în totalitatea ei. A vorbi de rău 
înseamnă a nu-i suferi pe toţi cu drag. Si nu-i poţi suferi dacă nu eşti smerit. 

Ce părere aveţi, dacă Părintele Cleopa pleacă la cele veşnice, scade viata duhovnicească în Sihăstria? 

Este rânduiala mănăstirii si trăieşte mănăstirea prin rânduiala ei. Va fi o mare pierdere, dar asta o face 
Dumnezeu, si Dumnezeu ştie ce face. Este om mare Cleopa! Un mare sfătuitor si un bun cunoscător al 
situaţiei de ansamblu si de amănunt! A creat o epocă duhovnicească. 

Cefei de poziţie trebuie să aibă monahul fată de anumite realităţi din lumea contemporană: ateismul, 
francmasoneria, mişcarea new age, ereziile, etc? 

Să le atace, dacă se ivesc în calea lui, ca pe nişte neavenite, ca pe nişte primejdii în locuirea lumii, ca pe 
nişte primejdii pentru învăţătura creştină. Francmasonii, ateii, o serie întreagă de satanisti, ereticii, în 
general, trebuie combătuţi cu orice chip, pentru că ei îl atacă pe Hristos. Spunea un Sfânt Părinte, cu 
foarte mare dreptate: "Dacă fratele tău îti scoate ochii, degeaba te superi. Dar dacă îl atacă pe Hristos, 
mânie-te tare!" 

Trebuie atunci să-L apărăm pe Hristos cu mânie... Aceştia anulează venirea Mântuitorului în lume. Au 
rămas puterile cereşti îngheţate de puterea lui Dumnezeu. El vine, ia chip omenesc cinste mare, omule, 
ti-a făcut, numai pentru că a luat chip omenesc. A suferit, a învăţat, a spus nişte lucruri. N-a rămas nimic 
nespus. Se răstigneşte, suferă, si ei anulează aceste lucruri, cum fac si sectarii. 

Dar pe mine nu mă sperie, nu mă îngrijorează. Cine este slab, să se ducă după ei. Si să nu fie nimeni 
slab. Să fie prezente în noi cuvintele Mântuitorului: îndrăzniţi, Eu am biruit lumea! Când a zis asa, a 
spus că si noi am biruit, nu numai El. Pentru că odată ce suntem îmbrăcaţi în Duhul lui Hristos si suntem 
răscumpăraţi de El, preţuim cât preţuieşte El. 

In anii '50 l-ati cunoscut îndeaproape pe Părintele Cleopa, chiar ati trăit retras în munţi cu Sfinţia Sa. 
De asemenea, l-ati cunoscut bine si pe Părintele Paisie Olaru. Ne puteţi spune vreo întâmplare 
deosebită legată de aceşti minunaţi? 

Adevărul este că totul este deosebit când e vorba de viata unor oameni ca aceştia. E adevărat că am trăit 
cu Părintele Cleopa prin pustii. Discutam foarte mult, si, în special, obiectul disputelor noastre era 
următoarea diferenţă: dânsul înclina mai mult spre o nevointă cu postiri adânci, cu rugăciuni si lacrimi, 
iar eu înclinam mai mult către o trezvie. Si îmi tin punctul de vedere si acum. Pentru că, nu nevointă în 
sine este ceea ce vrea Dumnezeu de la noi, ci inima înfrântă si smerită si atenţia de fiecare clipă, adică 
prezenta continuă a lui Dumnezeu în viata noastră. 



Asa este, Cuvioase Părinte, însă nu toţi avem darul unui cuget subtil si al unei învăţături creştineşti ce 
trebuie să stea la baza acestei trezvii. Or, nevointa despre care vorbea Părintele Cleopa, ne este tuturor 
la îndemână. Este, dacă vreţi, mai accesibilă. 

Da, bineînţeles. Dar amândouă duc la această trezvie continuă, duc la iubire. Acum, fiecare merge pe 
calea care i se potriveşte mai bine. Numai că atunci când faci nevointa există riscul de a te simţi că te-ai 
achitat de datorii, si te culci liniştit, amăgindute. Trezvia, însă, este continuă. Se spune: "Mult a iubit, 
mult i se iartă!" Atunci când iubeşti, inima e prezentă, se trezeşte. Asta mă interesează pe mine ca preot 
la oameni. 

Adică viata creştină trebuie să fie o viată normală? 

Normală. Si, dacă se poate, cu normalitate si spre desăvârşire. Nu faceţi greşeala mare să renunţaţi la 
curăţenie, la a mirosi frumos. Mirosi a curăţenie. Spală-te cu un săpun, nu unul obraznic. Un săpun care 
să-ti ia mirosul greoi al pielii. Spălati-vă la subţiori, nu vă temeţi de lucrul ăsta. Dacă mirosi a năduseală 
nu mai poţi să zici cuvinte mari. îti va zice lumea: "Stai mai departe că puţi!" Nu o facem din dorinţa de 
a cuceri. 

ORTODOXIE SI SECTE 

Ce şansă daţi ecumenismului? 

E ideea cuiva, dar ce, crezi că se discută mare lucru! 

Să stiti că sunt discuţii istorice. Nu cred, sunt discuţii gratuite. De complezentă este bine să se discute, ca 
să te laşi prostit, să creadă că el va birui. Dar este o mare greşeală! Nu se face nimic! Pentru că de la 
Dumnezeu va veni si căderea catolicismului! Practic, eu nici nu mai zic că-i o biserică. E un guvern cu 
nume clericalist. 

Ce implicaţii asupra vieţii creştinului are blestemul arhieresc? 

Este foarte grav! Dar, depinde cine a blestemat, de ce a blestemat. Apoi, trebuie să dea socoteală 
Sinodului de ce a blestemat, respectiv recursului făcut de cel blestemat; blestematul are voie să se apere. 

Părintele Cleopa spune că orice amărăciune pe care o provoci arhiereului este ca un blestem. 

Nu este ca un blestem. Este, să zic, puţin grăbit spus. Blestemul este blestem, eşti blestemat. Dar, dacă 
este amărât respectivul cleric, atunci se încadrează în alt loc de pravilă: subînsemnări canonice. Dacă 
acela a amărât pe un preot, sau dacă a amărât pe arhiereu, sigur, el este neiertat dacă nu-1 iartă 
respectivul, dacă nu se smereşte să-si ceară iertare. 

Iar în legătură cu blestemul, la Pravilă se spune că Dumnezeu nu ascultă cuvintele dobitocesti, nici ale 
preoţilor. Pentru că s-ar putea să blesteme în grabă, fără vreo acoperire duhovnicească. Dar, chiar în 
aceste condiţii, blestemul poate să fie eficace, pentru că ţinem cont de disciplină si de ordinea lucrurilor, 
însă omul se poate apăra, si la Dumnezeu poate că nu are efect de om blestemat. 

Blestemul este o soluţie pentru a-ifacepe oameni mai ascultători? 

Nu este calea cea mai bună de îndreptare. Nu trebuie să facă lucrul acesta, produce mai multă dezordine. 
Un om, ca să fie blestemat, trebuie să fie foarte vinovat. însă, educaţia trebuie să si-o facă fiecare cleric 
în parte. Noi nu am primit preoţia ca să blestemăm. Dacă se poate, să facem orice efort ca să nu ajungem 
la blestem! 

Ferească Dumnezeu, eu nu am blestemat! 

Care este deosebirea între blestem si anatema? 

în anatema se cade de la sine; dacă ai intrat în erezii nu trebuie să te mai blesteme cineva. 

însă tin să sesizez că facem prea multă discuţie pe tema blestemului, pentru că asta priveşte Sinodul, noi 
neavând puterea să ridicăm pedeapsa dată de un arhiereu altcuiva; doar Sinodul la sesizarea celui în 
cauză. 

însă, blestemul nu are nici o valoare, dacă nu este o motivare sută la sută. 

Practica yoga este acceptată de Biserică? 

Nu vă mai înşelaţi si cu yoga, dragii mei, Biserica o consideră erezie. 

A venit cineva la mine si a început să vorbească despre yoga si i-am spus: "Dar cine vă opreşte să faceţi 
metanii, care este o mişcare completă a organismului. S-au văzut creştini deasupra pământului ridicaţi, 
cu o forţă împotriva gravitaţiei de-ti stă mintea în loc. îti ajută harul lui Dumnezeu, pe care ei nu 
contează. Ei îsi dezvoltă muşchii... si în numele cărei religii fac ei acestea? Unde vrei să ajungi cu 
trezirea tuturor fibrelor trupului? 

Eu, dacă fac metanii, fac în numele unei religii, vreau să ajung la mântuire. Pentru asta mă prosternez: 
"Doamne, iartă-mă!" 

Si, între timp, el a început să vorbească si despre Buda, la care eu i-am răspuns că "Budismul este o 
religie morală, dar nu mântuitoare!" Eu i-am spus limpede cuvintele Mântuitorului: Cine nu adună cu 
Mine, risipeşte! Cine nu se va boteza în numele Tatălui si al Fiului si al Sfântului Duh, nu se va mântui! 
Hristos a spus "Eu sunt Cel ce sunt". 

M-a întrebat o altă "doamnă", o profesoară îmi venea să-i dau si câteva palme, atât de mult m-a supărat! 
"Numai două vorbe, numai două vorbe!" să-mi spună. Si zice: "Mântuitorul n-a apărut de la vârsta 
copilăriei până la propovăduire, a fost în India". "Cum să se ducă în India, doamnă, că era Dumnezeu! 
Trebuia să înveţe de la indieni, El, Care a creat pe indieni? Era Dumnezeu, doamnă, ce tot mai întrebi?" 
Ce să mai înveţi de la budisti, când Dumnezeu a zis Eu sunt Cel ce sunt? 

Hipnoza are implicaţii duhovniceşti, atât celui căruia i se face, cât si asupra celui care o practică? 

Este o lucrare drăcească, nu este o lucrare binecuvântată de Biserică! Sunt suflete slabe care cad. Când 
eram mic eram la internat eram foarte mic si venise un hipnotizator acolo. Noi, copii, când vedeam, 
eram curioşi. Si ne-a chemat pe mai mulţi inşi; m-a chemat si pe mine acolo, la catedră; era o catedră 
mare într-o sală de desen. Si făcea cu noi gesturile acelea, de a ne acapara sufleteşte. Si eu am fost 
sincer, si m-am dus mai mult asa, în glumă, nu doream să fiu persoana la care să privească colegii; erau 
profesori acolo, sute de elevi, poate o mie de elevi. Si nu a putut, nu a putut deloc să mă hipnotizeze. M- 
a gonit de acolo: "Pleacă de aici!" Eu nu ştiam de ce nu a putut să mă hipnotizeze si nu ştiam nici de ce 
poate la ăia. Mai târziu, mi-am dat seama că eu aveam o prezentă, se vede, interioară, o prezentă de la 
Dumnezeu dată, cum avem toţi, si sunt suflete care nu cedează acestor mişcări de duh drăcesc. 

Sunt foarte multe boli psihice printre studenţii la ştiinţele socio-umane. Cum se explică acest lucru, ei 
având un ideal de bine social? 

Poate să aibă un ideal, dar ei, pe dedesubt, cedează si nu i se ştie nimănui gradul de avans duhovnicesc. 
Poate să fie absenţi sufleteşte pe dedesubt. Că duhurile rele nu se tem chiar de toţi; ele există, dar nu se 
tem chiar de toţi. Sunt oameni care au o tărie interioară; la aceştia sunt arşi dracii de prezenta lor. 

Sunt, pe undeva, împătimiţi si ascunşi, nu sunt pe poziţia duhovnicească. Pentru că nu patima în sine 
este primejdia cea mai mare, ci faptul că tu eşti inconştient, că tu vrei mai departe să te îndulceşti de ea, 
nu lupţi ca să o dobori, ca să te aşezi pe poziţie. Atunci te ajută harul, când te aşezi pe poziţie. Când nu 
lupţi, si te complaci în patima aceea, atunci te faci casă de draci, si vin fel de fel de duhuri si de farmece. 

Dar, dacă eşti foarte stăpânit de un păcat si îti pare rău si te aşezi pe poziţia bună împotriva păcatului, 
atunci îti ajută harul. Dacă nu te aşezi pe poziţia de luptă, si te simţi bine în cloaca aceea, atunci harul nu 
te ajută. Si farmecele se prind la anumite persoane, se constată. Uite, eu sunt de 50 de ani în mănăstire si 
n-am văzut, n-am prea văzut în mănăstire farmece reuşite. Dar, în schimb, vine lumea fermecată! Sunt 
aici, în Dobrogea, de 20 de ani, si, spuneam si altora, n-am văzut ca aici atâta lucrare de duhuri rele, de 
farmece. Stăpâniţi de farmece, îi leagă ca să nu se însoare, sau ca să nu mai fie buni ca potentă 
bărbătească. însă, se si vindecă pe rupte datorită rugăciunilor căsătoriile care sunt lovite de aceste 
duhuri. Vin si se plâng: "Doamne, iartă-mă! Scapă-mă!" Scapă pe o bucată de vreme. Dar, dacă nu se 
astâmpără... Că a spus Mântuitorul în Evanghelie: Ieşi din el si să nu mai intri! Să nu mai intri în el. 

Pentru că duhurile rele se tânguiesc si unde se duc sunt întristate si se gândesc că "Ce bine era". Dacă 
găseşte casa măturată cum zice Mântuitorul, adică, dacă i-a scos pe ăştia de acolo este limpezit, si atunci 
intră, si va fi căderea cea de pe urmă mai mare ca cea dintâi. Pentru că iar începi să cedezi, nu te-ai 
complăcut pe poziţie de dezinfectare cu îngerii lui Dumnezeu, că te-ai lăsat iarăşi la voia întâmplării. 

Trebuie să fim cu sufletul treaz, adică activ, cu prestanţă, cu prezentă duhovnicească continuă la măsura 
la care o ai. Dar, nu este permis să iei mâncarea cu lingura si să-ti ducă altul lingura la gură. Ai atâtea 
posibilităţi: înger păzitor, daruri de la Botez darurile Duhului Sfânt, si atunci nu este nici o justificare. 
De aceea iadul este fără sfârşit, pentru că a făcut eforturi mari Dumnezeu ca să ne trezească, să nu ne 
ducă acolo: "Câte nu am făcut Eu ca să nu ajungeţi voi în iad!" Pentru că iadul, asa cum spun marii 
trăitori, este marea durere a lui Dumnezeu, dar el există, cu toată durerea divină, pentru că El este si 
drept. Nu te-a găsit pe poziţie, nu ai vrut deloc, ai respins tot ce ti-a dat. 

Dumnezeu îi iubeşte pe cei din iad? 

îi iubim si noi, si nouă ne pare rău, dar sunt acolo după faptele lor, după faptele lor cele mai grozave. 
Sunt pentru că au ignorat învăţătura creştină. Si tot ce făcea Dumnezeu pentru ei, ei ignorau. De aceea 
este grav. Nu pentru faptul că a făcut cutare, după culoarea care a avut-o, ci pentru faptul că ei nu se 
pocăiau. Starea aceasta, de ne-pocăintă, este câştigul cel mai mare al diavolului, adică deznădejdea. 

Am citit că isteria este consecinţa unei copilării trăite în tirania cuiva. Este adevărat? 

Asta, n-as putea să generalizez. însă, s-ar putea să fie posibil în cazuri mai izolate. Bunăoară, s-a 
constatat la un băiat care a fost găsit în pădure, care trăia cu fiarele, nişte maimuţe, că mergea si el tot în 
patru picioare. Si el nu făcea altceva, decât că avea mişcările maimuţelor: felul cum mânca, cum ducea 
la gură... De unde se vede că mediul a avut o mare influentă. Deci, dacă a trăit într-o tiranie foarte mare, 
1-a zdruncinat puternic sufleteşte si el nu mai putea să creadă că există si altceva, si atunci s-a format 
strâmb, si-a creat un anume fel de a fi, o anumită fire, datorită educaţiei acesteia nefaste. Dar nu putem 
generaliza că are o putere mare la toată lumea. 

Credeţi că în ultimii ani s-a revigorat isihasmul? 

Dragă, nu vorbim de isihasm în societate, unde ne stau cozonacii pe masă. 

Isihasmul este o viată deosebit de înaltă, care se trăieşte într-o retragere totală, unde poţi să duci o viată 
de postire si de neamestec cu frământările acestea omeneşti; să te controlezi pe tine până la sânge si 
până în măduva oaselor; să fii un paratrăsnet pentru toţi dracii care încearcă să te abată de la rugăciune. 

Despre Sfântul Simeon Noul Teolog se spune că nu a fost înţeles la vremea lui. 

N-a fost înţeles, si de catolici nici acum nu este înţeles. 

Noi nu am avut decât doi teologi: Sfântul Ioan Evanghelistul si Sfântul Grigorie de Nazianz teologi si 
Sfântul Simeon Noul Teolog, care apare în secolul X, a prezentat printr-o simţire pe Dumnezeu, printr-o 
trăire a inimii, asa de bogată este sfătuirea lui încât Biserica 1-a numit Noul Teolog. 

Deci nu a fost înţeles! 

La vremea Lui, nu a fost înţeles nici Hristos! 

Se spune că lucrarea aceasta, cu pâinea harică, nu este înţeleasă. 

Lasă, dragă, n-am nevoie de pâine harică! Pâinea Harică este Sfânta împărtăşanie! 

Deocamdată am la cine să mă închin, n-am nevoie de altă pâine. Este un moment de ispitire, care nici 
măcar nu este dibaci. Nu merită să discutăm. 

Lupta noastră este a ne controla pe noi înşine, în fiecare zi, dacă suntem demni de rugăciune si dacă 
suntem demni de ajutorul lui Dumnezeu, Care nu întârzie, dacă ne-am limpezit cu totul inima. Asta este 
lupta pe care trebuie să o dăm! Nu vreau să discut despre alte lucruri, pentru că, înainte de toate, eu nu 
mănânc altă pâine decât Sfânta împărtăşanie. 

Foarte mulţi neoprotestanti care se interesează de Ortodoxie spun că sunt ortodocşi prin convingerile 
lor, dar nu vor să intre în Ortodoxie. 

înseamnă că nu sunt convinşi! 

Un prieten baptist a intrat într-o biserică într-o zi si s-a aşezat la rând si s-a împărtăşit. Deşi i-am 
explicat că nu este bine ce a făcut, prietenii mei au spus că nu este rău, pentru că si ei fac parte din 
Biserică. 

Nu este bine, nu avea haină de nuntă! Mai întâi trebuie făcut ortodox. Să i se facă ungere cu Sfântul Mir. 
Trebuie să treacă prin acest moment. 

Biserica baptistă are Duhul Sfânt? 

Păi, lucrul acesta este pus în discuţie. Nu este permis. Domnule, trăiesc dacă am trei degete? Trăieşti, 
dar eşti ciunt. Sau nu ai o ureche. Nu se poate, adevărul trebuie respectat. De aceea si Sinoadele 
Ecumenice au pus în discuţie problemele de dogmă s-au fixat dogmele despre credinţă. Ei interpretează 
că Mântuitorul a fost o flintă fizică, omenească, nu si dumnezeiască. Lucrul acesta 1-a spus si Arie, si a 
fost anatematizat. 

Ce se întâmplă cu cei ce cunosc pe Hristos ca Dumnezeu, se roagă Lui, fără să cinstească pe Maica 
Domnului, pe sfinţi si Sfintele Taine? 

Este erezie a nu recunoaşte pe Maica Domnului si Sfintele Taine. Este erezie, cădere în anatema. 

Ce părere aveţi despre Biserica Baptistă? 

Biserica Baptistă este o biserică bolnavă. Câte Taine au? Iar pe care le au sunt simbolice. Ce stiati 
dumneavoastră despre împărtăşire, despre preoţie? 

Au nădejde de mântuire? 

Nu! Mântuire este doar în Biserica Ortodoxă, în Hristos. Si se pune problema chiar a Bisericii Catolice. 

In Biserica Catolică, am înţeles că nu mai există epicleza. In azima si în vinul lor mai există Hristos? 

Dacă îmi îngăduiţi, dacă ar fi posibil să întreb pe Hristos lucrul acesta, v-as spune. 

Catolicii sunt foarte vinovaţi, pentru că 1054 de ani am fost împreună. S-au făcut Sinoadele Ecumenice 
si ultimul a fost la anul 787. S-au făcut şapte Sinoade Ecumenice care au stabilit dogmele despre 
Mântuitorul, despre Duhul Sfânt, despre Maica Domnului, despre firile si puterile Mântuitorului. S-au 
stabilit toate aceste lucruri împreună cu ei. De ce s-au despărţit la anul 1054? Si au început cu 
interpretări proprii. Au schimbat Crezul. Nu sunt eretici pentru noi, pentru că au şapte Taine; cum le au 
ei, cu aspectele lor simbolice dar le au. 

Dacă n-ar avea aceste şapte Taine ar fi eretici. Este numai o greşeală confesională. Dar ne despart foarte 
importante lucruri de dogmă. 

Referitor la sfinţii catolici, ei nu făceau dogmatică când trăiau. Dacă am face o comparaţie între Sfântul 
Serafim de Sarov si Sfântul Francisc de Assisi, ei erau sfinţi prin rugăciune, prin lipsuri extraordinare, 
nu vorbeau de rău. Ei rămân de valoare. Noi discutăm aspectul dogmatic. Bunăoară ei au băgat pe 
Filioque. Au spus că Duhul Sfânt purcede si de la Fiul. Prin asta se înţelege micşorarea Sfântului Duh. 
Care nu este un adevăr. Mântuitorul spune: Care de la Tatăl purcede (Ioan 15, 26). Deci, este limpede. 

Ei au inovat încă un lucru: Imaculata Fecioară, adică spun că Maica Domnului s-a născut fără de păcat. 
Este o mare greşeală! Atunci care-i diferenţa între naşterea fără de păcat a Mântuitorului si naşterea 
Maicii Domnului? Maica Domnului a devenit fără de păcat în momentul în care, la Buna-Vestire, i s-a 
spus: Duhul Sfânt se va pogorî peste tine si puterea Celui Preaînalt te va umbri (Luca 1, 35). în 
momentul acela ea a scăpat de păcatul moştenit de la Adam. Dar nu poţi să spui că s-a născut fără de 
păcat! Imaculata Fecioară este o mare greşeală! 

Pe urmă, o altă greşeală: purgatoriul. E o greşeală de dogmă, pe care Biserica Catolică 1-a inventat. Ei 
spun că între rai si iad mai este un loc de trecere. Este o enorm de mare greşeală. 

Biserica Ortodoxă si ei eu trăit 1054 de ani sub aceeaşi Biserică spune că numai prin Sfânta Liturghie se 
pot salva sufletele din iad, nu prin purgatoriu. Purgatoriul spune la un moment dat, că, după ce si-a 
ispăşit pedeapsa, omul automat se mântuie. Asta este o eroare. 

Mântuitorul spune: Mergeţi în focul cel de veci în iad -, numai Biserica, prin ajutorul lui Dumnezeu 
poate să-1 scape, căci spune, ca să nu ne pierdem nădejdea: Dumnezeul celor de sus, celor de pe pământ 
§i celor de sub pământ; va să zică si pentru cei morţi, care nu sunt mântuiţi; îi poate pomeni Biserica, 
asa îi putem salva. 

Unii intră direct în rai, după cum spune Mântuitorul: Si la judecată nu vor veni; cei care duc o viată 
duhovnicească, cu frică de Dumnezeu, spovediţi, cu smerenie. Dar, se ştie că există si iad. Si pentru că-i 
foarte relativă pocăinţa pe care o facem în vederea mântuirii, nu putem să avem siguranţa mântuirii. Noi, 
ortodocşii, nădăjduim mântuirea, nu avem certitudinea. 

Altă greşeală: nu au Proscomidie. Nu fac Sfântul Trup al Mântuitorului, artos, fac din azimă, cum se 
făcea în Vechiul Testament, azimă (pâine nedospită). 

Dar ceea mai gravă greşeală a catolicilor este primatul papal: Papa se consideră vicarul lui Dumnezeu pe 
pământ. El comandă în numele divinităţii, ca un împărat teocrat. 

Apostolii au spus că este Hristos cu noi si pentru totdeauna. Mântuitorul îi spune lui Petru: "Tu eşti 
Petru si pe această piatră voi zidi Biserica Mea si porţile iadului nu o vor birui". Asta nu înseamnă că 
Dumnezeu a zidit Biserica pe Petru, ci pe credinţa lui, că a fost foarte credincios piatra credinţei lui. 

în Biserica noastră Ortodoxă n-a condus doar unul din Apostoli, ci a condus Sinodul. La anul 50 s-a 
făcut un Sinod la Ierusalim anul adormirii Maicii Domnului. Si în Sinodul acesta n-a fost Petru 
preşedinte, a fost Apostolul Iacob, ruda Domnului. 

Noi îl acceptăm pe Papă ca primus inter pares adică primul între egali. Asa îl acceptăm, altfel nu! 

în concepţia Bisericii Catolice, Papa, în materie de dogme, consideră că nu greşeşte, este infailibil. Dar 
noi cum să acceptăm lucrul acesta? E o mare greşeală. Si toate aceste greşeli provin numai după anul 
1054. 

De ce au ales sectarii sâmbăta? De ce nu au ales o altă zi: marţea, miercurea...? 

Ziua a şaptea. Există şapte ere. Prima eră este de la Adam la Noe, care a adus potopul ca eveniment. 

A doua eră este de la Noe la Avraam, care a adus tăierea împrejur, ca eveniment. De aici începe să se 
nască poporul evreiesc, cu toate că avea rătăciri demai înainte. Evreii vin de la "ivir", înainte de Avraam. 

A treia eră este de la Avraam la Moise, care a adus Legea, căci nu existau Legile; se ţinea asa, ca o 
tradiţie. 

A patra eră este de la Moise la Nabucodonosor, care a adus ca eveniment robia babiloniană. 

A cincea eră de la Nabucodonosor la David si Solomon, care a făcut Templul. 

A şasea eră este de la Solomon la Irod, în timpul căruia s-a născut Hristos. 

Si acum a şaptea eră, în care trăim, era creştină, care este mântuirea. Dar vine era a opta, ziua a opta că a 
şaptea este acum. Duminica este ziua întâi sau ziua a opta, Ierusalimul cel de Sus. 

Deci, ziua Duminicii nu este chiar asa la întâmplare, n-a înviat Hristos degeaba Duminica. Este în era 
mântuirii. 

Ce ne puteţi spune despre apocatastază? 

Apocatastaza este o teorie emisă de Origen, în care se spune că îngerii pierduţi vor relua rolul de îngeri 
buni si că iadul va avea sfârşit. 

Acest Origen, care a trăit în secolul III, este băiatul Sfântului Mucenic Leonida. Origen are 6000 de 
scrieri; era impetuos, cu nici un chip nu putea cineva să-1 doboare. L-a încurajat, când era copil, pe tatăl 
său în închisoare, îi trimitea scrisori. Această minte nemaipomenită a intrat într-o extremă, sigur, 
extremă de-a dreapta, considerând că în marea milostivire a lui Dumnezeu, cum poate să 
îngăduieDumnezeu iadul veşnic? Dar nu zice Mântuitorul: "Mergeţi în focul cel de veci?" Gata! Ce, te- 
ai obişnuit să crezi că numai a glumit? Este un mare adevăr! Sau te îndoieşti că iadul e veşnic? Te 
îndoieşti atunci că El este milostiv, astăzi, si te iartă. Adică astăzi este Dumnezeul milei si mâine al 
dreptăţii. Păi, cine să judece dacă iadul va avea sfârşit? "Ce n-am făcut Eu ca să vă scap de focul cel de 
veci?" zice Mântuitorul. "Până la urmă, am dat până la ultima picătură de sânge, si nu era nevoie să o 
dau: o cât de mică jertfa dacă făceam, mântuiam neamul omenesc si-1 salvam de la moarte!" 

"Ce n-am făcut Eu? V-am dat legi, v-am dat duhovnici, născuţi tot de Ileana si de Vasile, care vorbesc 
limbajul vostru, care-ti cunosc slăbiciunea, nu e un înger să te înfricoşeze, si i-am dat puterea asta 
nemaipomenită să te ierte. 

"Ce n-am făcut!" De ce această nepăsare? 

Acest Origen a mai scris si o altă carte Peri arhon, pentru care a fost condamnat abia la 550, la Sinodul 
V Ecumenic; abia atunci a fost anatematizat. El a interpretat greşit un verset al Scripturii dati-vă seama, 
de-ti stă mintea în loc unde spune Mântuitorul că "unii se nasc fameni, alţii se fac ei fameni"; dar nu te 
face famen în sensul că te scopesti, ci te înfrânezi. Căci, dacă tu te abţii de la împreunare, eşti famen. 
Adică nu pui în mişcare organele respective. Pentru că ce merit mai ai dacă nu mai eşti buhai si eşti bou? 
Si atunci l-au anatematizat, pentru că lucrările lui progresau în popor si el s-a castrat. "Si dacă a făcut-o 
Origen, de ce să nu o fac si eu?" Are dreptate, pentru că Origen era acceptat de Biserică, era publicat. Si 

atunci l-au anatematizat. Biserica, însă, a anatemizat numai greşelile, căci are 6000 de scrieri foarte, 
foarte prodigioase. 

Uite, bunăoară, Origen spune vorba asta: "Dumnezeu ne iubeşte mai mult decât ne urăşte satana!" Si 
este foarte important să ştii acest lucru. Dumnezeu face mai multe pentru mântuirea noastră, decât face 
satana pentru pieirea noastră. E normal, dacă ne iubeşte! Câte nu face o mamă pentru copilul ei pe care-1 
iubeşte, decât altul care-1 urăşte! 

A fost o minte prodigioasă, în sfârşit, a avut momentul lui istoric, pot să zic epoca lui. El scrie 
apocatastaza... 

INTELECTUALII DE AZI 

Eu, când am citit Patericul [egiptean], am văzut ce putere de concentrare era într-o simplă frază în 
comparaţie cu romanul Mizerabilii a lui Victor Hugo. Asta datorită trăirii pe care o aveau sfinţii. Si chiar 
spune la canonul 87 al Sfântului Vasile cel Mare, la subînsemnare canonică: "Orice cuvânt al Sfinţilor 
Părinţi are putere canonică", chiar dacă nu are canoane date, că nu toţi Părinţii au dat canoane, tot ce au 
spus ei este adevărat. 

Cum trebuie să participe un intelectual la viata Bisericii si care este slujirea lui? 

Să participe ca si un neintelectual, să participe cu smerenie la învăţătura creştină, să ia parte la Liturghie 
de la început până la sfârşit, să fie spovedit si el ca orice creştin. Nu ne interesează că este intelectual sau 
neintelectual. Nu interesează atât de mult să cunosc adâncurile Sfintei Treimi, dacă n-am în inima mea 
pe Sfânta Treime. Si poate să fie un neintelectual si să aibă pe Sfânta Treime în inima lui. 

Deci nu are o altfel de slujire? 

Există o singură cale: smerenia. Foarte frumos este să înveţe ca să cunoască să explice învăţăturile 
creştine, dar se cere cu orice chip smerenie si supunere. 

Nu eu spun lucrul acesta. E spus de inşi cu mare trăire care au intuit: nu în îngrămădirea de ştiinţă stă 
valoarea unui om, ci sunt silit să spun în smerenie, fiindcă cu cât se smereşte mai mult, cu atât rezolvă 
mai multe probleme. Este mai greu ca un intelectual să accepte o trăire în rugăciune. Dar si 
intelectualului i se cere o stare de prezentă, pentru că nu putem desfiinţa valorile si treptele. Chiar spune 
un Sfânt Părinte că rădăcina tuturor răutăţilor este neştiinţa. Si are dreptate; dar aici este vorba despre o 
ştiinţă a mântuirii, nu o ştiinţă teoretică, rationalistă că poţi chiar cu Hristos "în mână" să te osândeşti! 
Pentru că nu există iadul în cunostiintă de Hristos. 

Intelectualul, în poziţia lui, să fie convins că Dumnezeu i-a dat lui putere să scrie asa acolo! Si fac 
legătura cu un cuvânt al lui Hristos, care dacă ar fi respectat, ar fi foarte multă stare de trezvie. El zice 
că: "Fără de Mine nu puteţi face nimic!" Gata! "Eu sunt vita, voi sunteţi mlăditele". Cum s-ar putea face 
mlăditele dacă nu există vita? Hristos este cinstit si ne va ajuta foarte mult, fiindcă finalitatea este ca 
mlădita să rodească. Deci, scopul tău este si scopul Lui sau scopul Lui este si scopul tău. Din nefericire, 
lucrul acesta este trecut cu vederea. Omul zice că el "face". în cerbicia lui el zice: "Am făcut, am dres..." 
Pe la anul 490, la Cartagina s-a ţinut un Sinod local. Printre multe puncte care au făcut obiectul 
dezbaterilor din Sinod a fost si acesta, consemnat în canonul 124: "Cine zice că fără de Mine (de 
Hristos) poate ceva anatema să fie!" 

Vedeţi câtă atenţie dădea Biserica acestui citat. Pentru că, dacă tu ştii că Dumnezeu te ajută, tu eşti 
prezent mereu! Si, dacă eventual vine moartea, Dumnezeu te va lua pe tine în ce te va găsi te va ferici 
sau te va judeca. Asa că intelectualul, acolo unde este, să fie convins că ceea ce face, face cu harul lui 
Dumnezeu, că Dumnezeu îl ajută. Nu i se cere să facă mii de metanii. I se cere, si lui, o stare de 
prezentă. 

Orice clipă poate să fie un timp si orice suspinare poate să fie o rugăciune. Pentru Dumnezeu! Există o 
lume călugărească care se deosebeşte de cea laică, deşi, în mare, călugăr înseamnă creştin bun. Căci 
Dumnezeu n-a făcut special rugăciuni pentru călugări. însă călugăria nu poate fi prinsă în nici un citat, 
în nici o cuprindere filosofică. E dincolo de înţelegere, pentru că este o luptă continuă cu Dumnezeu. 
Omul este creat de Dumnezeu cu voinţă liberă, cu raţiune si cu afecte. Deci, dacă mergi la mănăstire si-ti 
tai voia, eşti în luptă cu Creatorul, care te-a lăsat cu voinţă liberă. Si atunci trebuie să birui cu orice chip, 
si lui Dumnezeu îi place acest lucru. Cum si lacob s-a luptat cu Dumnezeu si L-a biruit în sensul acesta: 
trebuie să te pierzi ca să te găseşti! Trebuie cu orice preţ să te instalezi într-o personalitate îngerească. 
Vorbesc despre călugări, dar nu e oprit nici unui mirean de a se "subtia" cât mai mult. 

Astfel că, domnule intelectual, trebuie să fii prezent la Dumnezeu, să ai în cugetul tău momente de 
ţâşnire: "Doamne, iartă-mă!" Si este foarte mare lucru. Eu nu cer o mie de metanii, dar întreb: de ce ai 
rămas bulgăre, te-ai culcat ca un bulgăre, fără să zici măcar "Doamne, Dumnezeule, ai grijă de mine"? 
în felul lui, fiecare ins este obligat să tină o relaţie cu Dumnezeu, de evlavie. 

Dacă m-ar întreba cineva să-i spun într-un cuvânt ce este cultura, i-as răspunde: armonie! Dacă m-ar 
întreba un altul, mai pretenţios, să-i spun, într-un cuvânt, Biblia ce este, i-as răspunde: armonie! Altfel 
spus: eşti intelectual fii armonios cu Cel ce te-a creat! 

Si ce ne facem cu filosofii? 

Filosofii, deocamdată, asa din punct de vedere mai tare, pot să spun că n-au creat decât nişte noţiuni, dar 
nu au rezolvat nici o problemă. 

Au stricat foarte mult? 

N-au stricat; să încercăm să-i iubim si pe ei pentru că vorbesc foarte frumos, chiar dacă la suprafaţa 
lucrurilor. 

Sunt cumva utili? 

Una este cum spune si Kant: "Două lucruri îmi umplu sufletul de admiraţie: cerul înstelat de deasupra 
mea si legea morală din om!" Asta o spune un mare filosof 

Deci, prin asta înseamnă că el a depăşit o serie întreagă de lucruri de catedră, în sfârşit, pentru lumea 
care doreşte să le asculte, foarte frumos spuse. Dar un creştin adevărat pune mâna pe stele, este printre 
stele, nu numai le admiră. Deci, iată ce înseamnă să trăieşti în Hristos. 

Cum vedeţi implicarea Bisericii în societate? 

Zic si eu, cum zicea cineva: "Părinte, când să mergem la biserică?" "Când bat clopotele!" 

Mai întâi de toate trebuie să aducem la cunoştinţă oamenilor învăţătura creştină, deoarece, spune si 
Apostolul: Credinţa vine din auz. 

Dar, mă întreb: de ce nu ştie învăţătura, în veacul nostru de acum? N-a auzit nimeni bătaia clopotelor? 
Clopotele nu bat niciodată pentru amuzament. Ci bat pentru ceva de natură sufletească, care ne atrage 
atenţia: "Cheamă viii, plânge morţii, împrăştie viforele!" împrăştie dracii si trăsnetele. 

Au trecut prin Taina respectivă si acum vor să ducă o viată fără răspundere? Să fie atenţi la ce se 
propovăduieste, să meargă la biserică să audă, ca nişte credincioşi. Oare trebuie să mâncăm din pomul 
oprit pentru că avem libertate? Nu! Avem mai departe nişte porunci care ne tin într-o oarecare înfrânare 
în vederea armonizării. Chiar împreunarea dintre soţi se face cu o oarecare rânduială. "Mai rărut e mai 
drăguţ!" 

Individualismul este, se pare, o boală a societăţii. Se extinde, oare, si asupra credincioşilor? 

Da, este într-adevăr un mare defect la momentul istoric în care trăim. însă nu vreau deloc să cred că 
acestea sunt nevindecabile. 

Noi suntem atenţi cu ceea ce, de fapt, am luat cu noi când am plecat mai departe, la un drum mare care 
se face cu primul pas, dar pus bine, pe direcţie. Individualismul nu a făcut decât să izoleze unul dintre 

scopurile principale ale creării omului. Omul nu este creat numai pentru el singur, el este creat pentru 
întreaga umanitate. Pentru că tragedia întregii umanităţi trebuie trăită ca pe propria noastră nenorocire. 
Noi purtăm o răspundere si pentru cel care este lângă noi. 

Acesta este sensul educaţiei creştine despre creaţie pe care trebuie să o ştim. Din momentul în care s-a 
izolat, a făcut o semiasociatie cu diavolul, pentru că ascultă numai de gândurile proprii. 

Lucrul primordial în concepţia creştină este jertfa; condiţia ca să te mântuiesti, respectiv ca să luminezi, 
este să ştii să te jertfeşti. 

Apostolul Petru, la Schimbarea la Fată a Domnului, I-a spus: "Doamne, bine ne este nouă să fim aici. Să 
facem trei colibe..." Parcă se îngemăna Cerul cu pământul. însă Mântuitorul i-a răspuns: "Bine, Petre. 
Dar ce facem cu jertfa de pe Golgota?" asemănare cu ideea de jertfa este lumânarea: un fitil ca să 
lumineze trebuie să ardă. Condiţia ca să luminezi este ca să te jertfeşti. Asta este explicaţia lumânării sau 
a candelei. Si dacă nu ştim să jertfim, stăm pe loc. 

Individualitatea este o mare pierdere, însemnă să fii izolat de Creator si să devii margine, iar marginile 
sunt ale dracilor, cum spun Sfinţii Părinţi. 

Părinte, cum să explicăm lipsa de iniţiativă, pasivitatea oamenilor din Biserică astăzi? 

Dumneavoastră nu vă legaţi de nişte defecte ca să creaţi prin asta o problemă si o întrebare.Pentru că eu, 
când a fost să plec la mănăstire, acum vreo 50 de ani, au vrut să mă oprească foarte mulţi inşi, chiar unul 
din cei cu nume mare, ministru al cultelor pe atunci, spunându-mi că în mănăstire sunt căderi si decăderi 
de tot felul. Dar eu i-am răspuns că mă duc la mănăstire pentru Hristos. Nu mă interesează ce este acolo, 
ci învăţătura Scripturii: Cine lasă mamă, tată, fraţi, surori... si îmi urmează Mie... Si m-am întâlnit cu ei 
după zeci de ani. Si m-au întrebat: "Ce-ai văzut acolo?" "Ce ati spus voi am găsit, dar nu credeam să 
găsesc si sfinţi!" 

Deci, punctul de orientare este învăţătura creştină, sunt sfinţii lui Dumnezeu care sunt asemenea nouă, 
nu defectele. Dacă îngeri au fost si au căzut, Apostoli au fost si au căzut, nu înseamnă că aceste căderi 
caracterizează învăţătura mântuitoare a Mântuitorului. Dar, dacă eşti dibaci, poţi foarte multe să înveţi 
din căderi, căci te aduc la smerenie, sau să poţi pricepe cum, indirect, dracul mărturiseşte pe Dumnezeu, 
prin ispite. Pentru că însăşi existenta lui demonstrează existenta lui Dumnezeu, pe care el nu o vrea la 
oameni. Pentru că se mai spune si acum că nu există Dumnezeu. 

Cum să caracterizăm noi un om care îndrăzneşte să spună lucrul acesta? Dar Dumnezeu îl rabdă, totuşi... 

Credeţi că se poate trăi o viată total în afară de Hristos? 

Nu se poate! în afară de Biserică, nu există nimic, nu există mântuire! Nu există decât eşecuri si, dacă 
vreţi trebuie să o spun există iad, în afară de Biserică. Dacă dumneavoastră puneţi în slujba lui 
Dumnezeu toate gândurile, atunci, într-adevăr, sunteţi omul lui Hristos, omul de valoare al Bisericii. Si, 
ca să fii omul lui Hristos, este să ştii să te smereşti cu adevărat. Să nu se creadă că fără smerenia aceasta 
va primi cineva câtuşi de cât bucuriile raiului si ale fericirii veşnice! Nu există, dragii mei! Si pe urmă, 
dacă trăieşti cât de cât într-o viată creştină, a iubirii si smereniei lui Hristos, deja eşti în veşnicia fericirii, 
deja se conturează mai pe văzute chiar, împărăţia lui Dumnezeu, în tine. 

Noi nu trebuie să vorbim de împărăţia veşnică din viitor, trebuie să recunoaştem că există în noi această 
fericire. Dar, mai întâi de toate, nu trebuie să ne gândim la mântuire, ci la cucerirea lui Dumnezeu, care 
se realizează prin smerenie, si atunci eşti asigurat pentru mântuire. 

Cum poate fi privit progresul, civilizaţia? 

Civilizaţia este una si trăirea creştină este alta. însă, un om civilizat poate mai uşor să se adapteze 
învăţăturii creştine, care e prea justificată, are o prea mare ordine, e prea argumentată ca să nu o crezi. 

Uite, se spune că poporul roman era foarte drept, creator: cucereau si zideau. înainte de venirea 
Mântuitorului le-a dat biruinţe acestor romani, să zic asa, să pregătească oarecum lumea pentru o 
învăţătură divină extraordinară, pentru că ei erau mai civilizaţi. 

Deci, civilizaţia joacă un rol pozitiv, dar nu mântuitor. Si ea învaţă să nu furi si ea învaţă să nu fie..., dar, 
totuşi, în miezul civilizaţiei acesteia au ajuns păcate asa de grave, pentru că nu a avut o înfrânare 
creştină. 

Civilizaţia trebuie ajutată, pentru că au fost popoare drepte, dar nu mântuitoare. îmi place să merg la 
drum cu tine că ştiu că nu mă furi, că ştiu că nu mă pârăsti, că ştiu că eşti un om civilizat. 

Vedeţi dumneavoastră, Biserica creştină nu învaţă mai întâi, ci sfinţeşte! Pentru că se referă, nu la a 
cuceri pământul, ci la a cuceri împărăţia cerurilor. 

Modernismul nu este vinovat că eşti tu leneş si nu ştiu ce. Poţi să fii în pat cu puf si să te rogi la Hristos, 
si eşti la fel cu unul care doarme pe scândură. 

Prea mare modernism nu se recomandă pentru că te poate duce la moleseală, la leneviri, la scăderi. 

Să stiti că suferinţa te subţiază mai mult si te aseamănă mai mult cu numele tău ca om mântuit, ca om 
veşnic. 

Cum vedeţi implicarea, în condiţiile actuale, a unui creştin în politică? 

în întrebarea dumneavoastră, de la început se vede că a face politică este o greşeală. Nu este deloc o 
greşeală. Politică înseamnă a tine un cântar în mână si al potrivi întotdeauna drept. Cât mai mulţi creştini 
în politică este foarte bine, dar cu conştiinţa adevărului. 

Ne puteţi spune care sunt consecinţele pietismului în viata Bisericii? 

Dragă, Biserica nu poate fi nebiruitoare ori în ce împrejurare ar fi si ce momente istorice ar crea sub 
dârzenia credinţei oamenilor. Este nebiruită până la sfârşitul veacurilor. Ferice de cel care pricepe lucrul 
si-si mântuieste sufletul. "O, de ati cunoaşte valoarea omului, dăruită lui de Dumnezeu!" Nu trebuieste 
văzut si nici create puncte de vedere sau de orientare; negativismele care există prin toate părţile. Sunt 
mii de secte, dar asta nu înseamnă că Biserica Ortodoxă, adică Biserica Adevărului, nu va birui. 

Credeţi că pietismul ar fi o atitudine sectară? 

Dumneavoastră, mai întâi de toate, ocupati-vă de sufletele dumneavoastră si nu vă ocupaţi de-a 
înregistra defectele, pe ici, pe colo. Căci învăţătura creştină spune cum spune Mântuitorul: "Faceţi ce vă 
spune, nu faceţi ce fac ei!" Dar prin asta a vrut să spună să nu oprim viata pe loc. îi priveşte. Trebuie să 
vă obişnuiţi să vă controlaţi propria viată. Aceste tragedii sunt si datorită defectelor mele personale. 
Tragedia umanităţii trebuie să o plângi ca pe propria ta nenorocire. Nu trebuie judecaţi, câci sunt multe 
slăbiciuni. Mai întâi de toate poţi să fii subiectiv tu, când vezi lucrurile acestea. Pentru că s-ar putea 
întâmpla că se ia o măsură pentru salvarea lucrurilor si tu, care nu ştii decât direct, văzând lucrurile, să 
nu-ti dai seama de tactica pe care o foloseşte ca să salveze lucrurile. Si ai judecat negativ. 

Ce ne puteţi spune despre posibilitatea criticii în Biserică? Există critică ziditoare în Biserică? 

Cuvântul critică nu înseamnă decât a judeca pe cineva. Dar critica încununează opera! 

Adevărul trebuie apărat de orice fel de creştin. Căci, chiar dacă un cleric, superior, n-ar susţine adevărul 
vorbesc despre adevărul ortodox, adevărul mântuitor poate să fie înfruntat, căci nu înfrunţi cleric, ci 
înfrunţi eretic, fiind vorba de adevăr. 

E îngăduită critica, dar nu judecata... Stai cu ochii pe celălalt, dar nu stai cu ochii pe tine! 

Taina mântuirii omului pentru fiecare om se săvârşeşte pe cruce, în înţelesul că crucea este cel mai mare 
folos al pământului. Jertfeşte a nu-1 judeca pe acela că a greşit. Iar dacă te bagi în biserică unde e harul 
lui Dumnezeu si judeci pe preot, amarnic greşeşti! Obişnuiţi -vă toţi să vedeţi acolo pe Hristos. 

Un mare pustnic, care a primit din satul lui un credincios si în satul lui era un om foarte defectuos -, a 
întrebat: "A lui cutare e tot asa?" "Tot asa-i părinte!" Si a zis părintele: "Of, of, of!" A doua zi a venit 
îngerul la pustnic si i-a zis: "M-a trimis Dumnezeu să te întreb: unde să punem sufletul omului acela, că 
a murit astă noapte, în rai sau în iad, că tu l-ai judecat?" S-a căit toată viata în plâns si în amar cerând de 
la Dumnezeu un semn de iertare, si nu a primit încă. 

întreaga tragedie a omenirii e în funcţie de nenorocirea vieţii noastre! Dacă e iubire, e iubire, nu ne mai 
jucăm. Dacă sunt om, sunt om, cu inimă, cu mâini si cu degete! învăţătura creştină este integritatea 
flintei omeneşti. Judecarea asta înseamnă a tine viata pe loc. 

Dar mulţi spun că ei nu răspund decât de păcatele personale si nu se amestecă în restul... 

Nu mă interesează ce spun ei, ce spune Hristos mă interesează. Şi Hristos a spus: Să vă iubiţi unul pe 
altul... Să iubiţi pe duşmanii voştri, acesta este răspunsul. 

Oricum ar fi de bubos, preotul acesta are harul să te lege si să te dezlege. Trebuie cu orice chip să nu mai 
judecaţi preotimea. Biserica trebuie caracterizată după spusele Mântuitorului. Nimeni nu a plecat să 
slujească învăţătura Mântuitorului fără cuvintele Mântuitorului. Dar, iată, pe drum s-au întâmplat atât de 
multe lucruri: un Petru s-a lepădat, dar asta nu înseamnă că învăţătura creştină nu a fost adevărată. Dar 
Petru s-a ridicat cu totul dincolo, mai mult decât căderea lui. 

Dumnezeu ne iubeşte mai mult decât ne urăşte dracul! Asta înseamnă un îndemn nemaipomenit pe care 
trebuie să ni-1 însuşim. 

Dumneavoastră stiti ce vă spun eu acum: sunteţi vinovaţi de faptul că acela este vinovat! Ăsta-i 
răspunsul! Adică trebuie să-1 iubeşti, trebuie să nu-1 urăşti, iar pentru poziţia ta morală, pentru poziţia ta 
creştină îl ajută harul lui Dumnezeu si pe acela, chiar dacă tu nu i-ai spus nici un cuvânt, dar ai avut 
curajul să-1 pretuiesti, neurându-1 măcar asta tu l-ai ajutat foarte mult: "Doamne, miluieste-1!" Ai început 
să iubeşti pe vrăjmaşul tău? Cu orice chip nu te izola. Degetul acesta care este cel mai mic si pare cel 
mai neînsemnat este o valoare în componenta flintei trupeşti. 

Dacă încercaţi să iubiţi oamenii ca pe Hristos, atunci dumneavoastră nu ati mai vedea că el greşeşte. Nu 
vă doare inima de el pentru că a greşit, dar constataţi, chiar cu drac la mijloc, că a făcut cutare si cutare 
lucru vrednic de iad. 

BUCURIA DUHOVNICEASCA 



Cum să luptăm împotriva duhului tristeţii? 

Să fiţi veseli. Dragă, eu ştii ce vă spun, cu toată siguranţa: ori si ori si oricare ar fi motivul unei întristări 
sau al unei mâhniri, este numai de la draci! N-avem motive. Dacă îti creează starea aceasta de agitaţie, 
de tristeţe, îsi face cuib satana si-si cloceşte ouăle; nu mai poţi iubi, nu mai poţi vedea cu perspicacitate 
niţel în viitor, cu raţiunea care ti-a dat-o Dumnezeu, nu mai poţi, pentru că tu eşti trist. Adică nu eşti în 
stare de nimic o stare drăcească foarte greu de suportat. Când sunteţi trişti, gânditi-vă la lucrul ăsta: 
"Stai, că este ceva drac aici!" Si nu acceptaţi. 

Ce să facem să scăpăm de împietrirea inimii? 

Astea sunt lucruri care nu depind de un ajutor din afară. Astea depind de tine. Eu v-am dat o soluţie. Nu 
să vă mângâiaţi cu faptul că le auziţi. V-am dat un sfat: să fiţi veseli. 

Cum să fiu vesel poate să spună cineva când nu pot să fiu? Dacă eşti vesel, inima se desface si ea, este 
receptivă. Pentru că inima este adâncul cel mai adânc, cel mai profund din toate organele noastre pe care 
le avem. Inima este făcută de Dumnezeu ca să poată sta si El în ea, nu este ca orice organ. Inima asta, pe 
care o avem noi si bate si punem mâna pe ea, este un simbol al inimii. Inima este dincolo de ea. Are o 
profunzime dincolo de conştiinţă. Poartă în adâncul si în profunzimea ei acel punct extraordinar, pe care 
1-a făcut Dumnezeu chip si asemănare, acolo unde spune Mântuitorul: vom veni cu Tatăl si locaş la el 
Ne vom face. Asta este chipul si asemănarea, nu picioarele si ochii si urechile. Mintea este un 
subordonat al inimii. 

La inima asta cum ajungem? 

Este foarte uşor. Bagă-ti mintea acolo si zi: "Doamne, Iisuse Hristoase, Fiul lui Dumnezeu, miluieste-mă 
pe mine, păcătosul!" Deci, dacă ai o stare de veselie, de descongestionare, de dispoziţie, inima se 
desface si ea. 

Ce înseamnă asta: "Eu sunt amărât"? Cum eşti amărât, când Hristos a înviat, când suntem înţelegători în 
ceea ce priveşte crucea pe care trebuie să o ducem si noi. Un om care crede în Hristos este vesel, e plin 
de nădejde, că Hristos nu-1 lasă cu nici un chip. Si această stare continuă de veselie pe unde trăieşti, este 
si o stare de rugăciune si o trăire creştină si de inimă prezentă la Dumnezeu. Pentru că ăsta este secretul: 
să ai inima prezentă. Pentru că Dumnezeu nu are nevoie de cunoştinţele tale, ştie ce vrei. Are nevoie de 
cererea ta, de atenţia ta. Vezi, nişte părinţi, mamă si tată, când văd pe copilul lor că-si pune toată 
nădejdea în ei, mor de dragul lui si nu ştiu ce să-i mai dea. 

Există la Psalmul 130: "Doamne, n-am umblat la cele înalte, nici la cele mai minunate decât mine", dar 
sunt ca un copil înţărcat, care se uită cu jind la sânul maicii sale. Pentru că-i înţărcat si nu mai vine 
laptele, care e un aliment complet, adică harul lui Dumnezeu. Eu asta fac: să curgă harul lui Dumnezeu, 
dar să fiu cu gura căscată. 

Hristos este Dumnezeu, a luat chip de om, de vierme, ca noi, nemulţumiţi si nesătui si în tot felul răi. Ce 
cinste pe neamul omenesc! N-a venit să spună altceva decât ceea ce a spus pentru mântuirea noastră. 
"Nu te teme turmă mică, îndrăzniţi, Eu am biruit lumea!" Si noi putem să biruim lumea, nu cu puterea 
noastră, ci cu puterea Lui. Vă daţi seama câtă putere avem noi. Dracul e un tolerat, nu este o putere. Nu 
trebuie să tineti cont că vă schimbă gândurile. Luptă din răsputeri, dar luptă ca un hot, fără putere. 

Noi, prin Botez, am primit haruri deosebite, avem si înger păzitor. De ce nu daţi atenţie mai multă la 
îngerul păzitor? Stiti, frăţiile voastre, ce spune într-un loc: "Este cu neputinţa să nu mori dacă vezi un 
înger în adevărata lui lumină!" îngerul este cu noi, ne păzeşte. Hristos s-a întrupat în chip de om (de 
vierme), în adâncul mizeriei omeneşti, nu ca să anihilize flinta omenească, ci s-o transfigureze. 

Ati văzut ce scrie la Canonul îngerului păzitor: 

"Sfinte îngere, fă rugăciuni de obşte cu îngerii toţi pentru mine păcătosul!" Si îngerul păzitor se roagă cu 
toţi îngerii, că nu-1 refuză, nu-i răspunde: "Nu vreau!" Adică este o unitate nemaipomenită, îi place lui 
Dumnezeu să fie rugăciune, si îngerii toţi sunt una cu plăcerile lui Dumnezeu. Dar mai spune într-un loc 
asa: "Dacă diavolul ar fi întruchipat în om, cu degetul mic poate răsturna pământul, dacă ar avea puterea 
de la început". 

Da, dar nu mai are putere, decât numai vârful cozii mişcă, restul nu mai are, i-a omorât-o Hristos. Dar îi 
este îngăduit să ne ispitească pe noi, ca, ispitindu-ne, noi să ne încununăm, să ne trezim, să vedem cine 
suntem. 

Dracul joacă un rol de mântuire indirect. Suferinţele îti aduc nişte înţelepciuni adânci si te fac să te 
gândeşti serios la mântuirea ta. Dar, vă daţi seama cine ne păzeşte pe noi? îngerul păzitor îl face praf si 
ţăndări pe drac, care nu mai are nici o misiune, este un apostat. îngerul păzitor este în misiune. Lupta 
este între ei si câştigă acela de partea căruia suntem noi cu faptele noastre. Si nu ne-ar fi ruşine să-1 
părăsim pe îngerul păzitor, să-i dăm câştig de cauză diavolului, duşmanul îngerului, duşmanul nostru, cu 
nepăsarea, ba si cu căderi directe? Si totuşi, Dumnezeu, în mila Lui, ne-a dat putinţa să ne ridicăm prin 
spovedanie. Va să zică e o îngăduinţă continuă pentru salvarea fiilor Lui, oamenii. 

Asa că, pentru faptul că sunt împietrit cu inima, nu mai merit nimic. Inima trebuie să fie flexibilă 
continuu, nu piatră! Inimă caldă, fierbinte. 

Nu permiteţi gândurilor rele să vă cuprindă. Dacă vin, goniti-le cu rugăciunea, fără meditaţii prea multe 
la rugăciune. Unul împingea în usă si dracul împingea si el pe partea cealaltă să intre la el. Iar ăsta zicea: 
"Doamne, miluieste!", cu jumătate de gură, superficial. în sfârşit, dracul deschidea mai mult usa să intre 
la el. Dacă a văzut că intră dracul, a suspinat din adânc: "Doamne, nu mă lăsa!", si îndată a dispărut 
dracul. Si plângea. Si a apărut Mântuitorul: "Doamne, de ce nu m-ai ajutat?" "Când m-ai chemat cu 
adevărat, te-am ajutat!" 

Melcul merge încet, dar merge cu casă cu tot. Te rogi încet, te rogi tainic, dar roagă-te din inimă, că 
altfel este numai spoială, nu rugăciune. 

Dacă slăbeşte credinţa ce putem face? 

Dacă eşti într-o stare de recrudescentă interioară, sigur slăbeşte credinţa. Să nu slăbească! Chiar si la 
sfinţi se constată o viată de oscilaţie, o ridicare si o coborâre. Pentru că, te mai părăseşte harul, ca să nu 
te mândreşti, să nu spui: "Ia uite eu unde am ajuns!" Te mai părăseşte harul ca să te smereşti. Dar nu 
trebuie să-ti pierzi credinţa. Tu trebuie să fii mereu prezent. Că nu rezolvi atât de mult prin rugăciunea 
care o faci, ci prin harul lui Dumnezeu, că tu vrei cu orice chip ajutorul lui Dumnezeu. Pentru că imediat 
vine satana să-ti folosească mintea; nu trebuie să vă speriaţi, el nu se astâmpără. Dumnezeu ştie ce vrei 
tu, nu te speria deloc, tu continuă rugăciunea. Dacă ziceţi: "Doamne, Iisuse Hristoase, Fiul lui 
Dumnezeu, miluieste-mă pe mine, păcătosul", îl sperie pe dracul. Pentru că este puterea numelui pe care 
nu o poate suporta satana. Vezi? E lipsă de o trăire interioară si adevărată, nu raţională. Ar trebui să 
înţelegeţi singuri lucrurile acestea! 

Iar în legătură cu oscilaţia asta care si la sfinţi se constată, există un cuvânt la Sfântul Apostol Pavel care 
spune asa: "aduceti-vă aminte de mai-marii voştri, care v-au vestit vouă învăţătura lui Dumnezeu, la a 

căror sfârşit privind, să le urmaţi credinţa" (Evrei 13, 7). Adică, la sfârşitul vieţii ei s-au desăvârşit si au 
cuvântul puternic si întreg. Deci, dacă noi suntem în luptă, acum ne ajută harul lui Dumnezeu. Dar luptă 
este toată viata, ne ispiteşte continuu. 

Oare să ne rugăm numai când ne ispiteşte satana? Să ne rugăm fără să ne ispitească! Dar, dacă ne 
ispiteşte si Dumnezeu îi dă voie, este un prilej în plus să nu mă stăpânească fiara asta nenorocită. Avem 
nevoie de o stare de prezentă continuă, căci harul lui Dumnezeu ne ajută. Că nu putem fără harul lui 
Dumnezeu să ne mântuim. Este cu neputinţă să te mântuiesti, oricât ai fi de nevoitor, numai cu faptele 
tale, fără harul lui Dumnezeu. Vezi cum i-a spus Sfântului Siluan Athonitul, Hristos: "Gândul la iad si 
nădejdea la Mine". Adică nu te mântuiesc faptele tale; chiar Sfântul Antonie cel Mare spunea că nu se 
mântuieste, si cine era Sfântul Antonie? Faptele omului nu-1 mântuiesc fără harul lui Dumnezeu. Spune 
Mântuitorul: "Ceea ce la om este cu neputinţă, la Dumnezeu este totul cu putinţă." L-a întrebat Sfântul 
Apostol Petru: "Ce facem, Doamne, cine se mai mântuieste?" Deci, nu faptele noastre ne mântuiesc, ci 
mila lui Dumnezeu, dar să fim noi prezenţi. Nu meriţi tu atâtea haruri, decât dacă eşti într -o smerită 
prezentă. 

Uite, Sfântul Chirie cu mama lui, Sfânta Iulita, care era chinuită de păgâni. Sfântul Chirie era mic, până 
la genunchii lui mamă-sa, si a zis: "Si eu cred în Hristos!" Si i-a trântit ăla o cizmă în burtă si l-a repezit 
de zid si l-a omorât pe loc. Si-i pus copilul ăla în rândul mărturisitorilor. Sfintele moaşte ale lui Chirie, 
mititelul acela, cu mare cinste le mişcă preotul. 

Vedeţi că într-un cuvânt este cuprinsă toată mântuirea? stare de dispoziţie interioară, de ce tristeţe? A 
înviat Hristos! Suntem botezaţi, avem înger păzitor, Dumnezeu ne învaţă: "Cereti-Mi, că Eu vă dau; 
cine-ti dă piatră în loc de pâine? Si Eu să nu vă dau vouă pâine, puţin credincioşilor?" Asta este putină 
credinţă! încercaţi, nu vă lăsaţi deloc! La măsura voastră. Multumiti-vă cu daruri mici, nu cereţi daruri 
mari; este o greşeală! Un dar pe care îl ai nu e mic, este tocmai ce-ti trebuie tie! Dar omul, în nesăbuita 
lui mândrie si dorinţă, vrea tot cerul într-o clipă! Nu! Tot cerul este al tău, dacă eşti prezent si smerit! Nu 
se poate fără smerenie nimic. Să stiti! 

Există o carte "Viata Sfântului Nifon". Pe acest sfânt îl caracterizează îndeosebi smerenia. Si să vedeţi 
ce descoperire a avut de la Dumnezeu, nici nu vă daţi seama: la moarte au venit sfinţi cuviosi si 
mucenici să-1 ia, a venit chiar Mântuitorul. Pentru că el a zis: "Doamne, cât as fi eu de fericit să vii si Tu 
la moartea mea!" L-au luat dinainte, să-si vadă locul în cer. 

Toate aceste lucruri le realizează smerenia. Asta-i singura cale. Dar nu vă desconsideraţi că a făcut 
Sfântul Nifon si nouă ne e cu neputinţă. Nu! La măsura ta, străduieste-te si tu. Sfântul Apostol Pavel 
spune: "împârâtia cerurilor se ia cu năvală." La un concurs aleargă mulţi, dar cine aleargă sincer, nu 
aleargă degeaba. Cine se duce la concurs, să nu se gândească că nu câştigă; toţi câştigă în final, dacă au 
alergat cinstit, dar doar unii iau premii. 

Există pahar mic, pahar mare si pahar foarte mare, care sunt pline toate. Paharul mic nu-i supărat că nu 
încape în el cât cuprinde paharul mare. Paharul mic este satisfăcut că este plin. La măsura lui, el a luat 
premiu, si-a umplut paharul. Este în funcţie de har si harul nu se dă decât dacă este omul smerit. Omul, 
dacă este sincer si smerit, este plin la măsura lui; este atât de satisfăcut, încât nu-si mai bate capul că 
altul ar fi mai fericit ca el. 

Frăţiile voastre ati auzit de Sfântul Ioan, că i s spunea Apostolul pe care-1 iubea Iisus. Dar ce, pe ceilalţi 
nu-i iubea Iisus? îi iubea, dar Sfântul Ioan Evanghelistul avea o putere mai mare, de a acapara mai multă 
iubire. Dumnezeu trebuia să-1 tină plin mereu, că era pahar mare. Dar pe toţi Apostolii îi iubea Iisus si 
toţi erau plini la măsura lor. Si atunci nu se mai justifică ticăloasa aia de invidie. Că se constată că 
niciodată nu te suferă unul care are o viată mai slabă decât a ta. Chiar între mireni si călugări. Sfântul 
Ioan Gură de Aur spune despre călugărie că acesta este drumul către care trebuie să vină toţi. Dar nu toţi 
se pot duce la mănăstire. Nu-i nimic. Rămân acolo ca paharul cu măsura lor si se desăvârşesc acolo unde 

sunt. Nu numai călugării se mântuiesc. Ei tin de cuvântul cel mai înalt, vârf al Scripturii: " Vrei să fii 
desăvârşit?" Deci au fost invitaţi. Pentru că poruncile sunt porunci care te mântuiesc. si sunt si sfaturile 
evanghelice, care te invită mai mult la desăvârşire. Dar asta nu înseamnă că omul care are nevastă nu se 
mântuieste. Orice mântuit este fericit, e înger. Dar sunt ceruri si ceruri, sunt locaşuri si locaşuri. Sunt 
desăvârşiţi a la Sfântul Antonie cel Mare, Sfântul Ioan Gură de Aur, dar asta nu înseamnă că nu sunt 
fericiţi si ucenicii lor, care s-au mântuit; căci orice mântuit este un înger. 

TAINA IUBIRII 



Lumea aceasta nu e vinovată, suntem vinovaţi noi că nu ştim să iubim si nu ştim s-o apreciem! Ce-am 
făcut noi pentru lumea asta, dacă este vorba să intrăm în amănuntele drumului mântuitor? Ce-am făcut 
noi pentru lumea aceasta asta ni se cere! 

instituţie, ca si un neam, trăiesc prin cei care ţâşnesc, care stau pe cruce fără să cedeze. iubire mare 
pentru Dumnezeu cere o permanentă jertfire. Niciodată nu vom trăi fără probleme si fără săbii îndreptate 
împotriva noastră! Nu vedeţi învăţătura creştină? "N-am venit să aduc pace pe pământ, ci sabie... 
Duşmanii omului sunt casnicii lui." Dar toate acestea nu trebuie să descurajeze pe nimeni cu nimic. 
Chiar dacă omul este afectat de aceste nenorociri, asta nu înseamnă să renunţe. Nu! Dumnezeu ştie de 
necazul tău, iar aceste suferinţe te încearcă pentru a te putea defini, pentru a merita să fii încununat de 
Dumnezeu, căci El asta doreşte. 

Nu ne putem închipui un om mântuit fără merite. De unde vin aceste merite? Din lupta cu suferinţele, iar 
luptă fără jertfa nu se poate! Crucea a mântuit neamul omenesc! Nu dreptatea lui Dumnezeu, nici 
minunile Sale, ci Crucea! Atunci când lisus S-a răstignit, atunci a fost biruit satana. Mântuitorul triumfa 
pe Cruce, iar satana era învins. Deci, nici un creştin nu este scutit, sub nici un chip, de crucea sa, pentru 
că e dar de la Dumnezeu suferinţa, dragii mei! Nu este numaidecât o pedeapsă. Dar, chiar pedeapsă în 
sine, canonul înseamnă putinţa revenirii, a întoarcerii la bine. 

Se constată că nu vine lumea la biserică. Dar nu trebuie să fie o preocupare în sine, să se facă atâta caz. 
Pentru că aceste lucruri slăbesc forţa personală a fiecăruia, semănând confuzii. Din cauza greşelilor 
mulţimii, fiecare om ajunge să se scuze în sinea lui: "Ce, numai eu fac? Văd că toţi fac!" Deci, cel mai 
bine este ca noi să ne rugăm pentru rezolvarea acestor lucruri pentru oamenii aceştia. Si chiar vă rog, să 
fie o mai mare dorinţă de iubire adevărată! Nu o iubire înregistrată si difuzată ca atare de oameni: "Auzi, 
domnule, că trebuie să iubim!" Nu! Trebuie să simţi nevoia să iubeşti. 

Nu este niciodată nimeni degeaba lângă tine. El este cu ştiinţa lui Dumnezeu, ca tu să-1 ajuţi sau să te 
foloseşti. Te foloseşti, că poate are o putere de duh mai mare. Sau îl ajuţi tu, în sensul de-al suporta. Este 
o mare greşeală atunci când certăm pe unul sau pe altul! II rabdă Dumnezeu si pe acela, si de aceea 1-a 
pus în calea ta, ca să-1 rabzi si tu si să te încununezi! 

Dacă se întâmplă să facem fapte bune, nu este bine să le facem numai din obligaţie, pentru că devenim 
cazoni. Să le facem dintr-o dragoste cu orice chip, si atâta cât putem. Pentru că Dumnezeu nu ne tine că 
suntem noi foarte vrednici. Ne tine că este foarte milostiv El, si de aici vine si toată mila noastră. 

Bunăoară, dacă se găseşte cineva în situaţia să duşmănească pe cineva, se găseşte în situaţia să-1 judece, 
pentru că este într-adevăr incorect si nu se aşează deloc. Deci, îti este incomod si tie si celorlalţi. Dar 
dacă ar zice omul asa, ar sta de vorbă cu Dumnezeu: "Măi dragă, Eu îl iubesc si pe acela asa cum e. Da- 
te de partea Mea, ca să-1 iubeşti si tu. Eu îl iubesc asa cum este. Căci de aceea îl tin în viată. Dă-te de 
partea Mea si lasă, nu-1 mai duşmăni; Eu sunt Dumnezeu si tot Eu te tin si pe tine. Tu câte greşeli faci si 
ti le trec cu vederea?" Acest dialog intim, cu smerenie să se facă, si tu eşti asigurat. Si răsare cu orice 
chip iubirea, fără de care nu se poate face nimic, chiar dacă ai da munţii la o parte; chiar dacă ti-ai sfâşia 
trupul să ardă pentru Hristos. Milostenia nu este numai să dai din traistă. Milostenie este că accepţi pe 
un om să stea lângă tine, fără să îl alungi în gând. Ai un coleg care are un necaz, trebuie să ştii să-i faci o 
mângâiere, să-i descreţeşti fruntea. La săraci poţi să faci o rugăciune scurtă: "Doamne, miluieste-1!", 
dacă nu poţi să-i dai, că eşti în tramvai si el este pe trotuar. întrebarea se pune, cum ne este inima noastră 

în legătură cu suferinţa din jur? Cel mai mare lucru de care vom fi întrebaţi la Judecata de apoi este: "De 
ce nu am dat mai multă atenţie semenilor noştri?" 

Există poruncă în învăţătura creştină: să se respecte toată făptura, cu atât mai mult flinta omenească, 
care are "chip" si "asemănare". Si firea pervertită, bineînţeles, te îndeamnă să tii cont numai de al tău, si 
foarte greu te rupi si pentru celălalt. Si tocmai asta e porunca: să te rupi. Eu v-am spus uneori; dacă nu, 
spun acum: Era într-o situaţie, parcă era vis, dar tare a fost parcă real, asa... Murisem, si mă uitam, cum 
se spune, la moartea mea, căci sufletul nu moare. Mă uitam la mine în cosciug si când a ajuns cosciugul 
să intre în groapă am zis: "Ce bine este dacă laşi ceva din tine afară! Aceea te va ajuta si pe tine să 
trăieşti mereu". Milostenia este ceva din tine. Si Alexandru Vlahută zice: "Mila e toată Scriptura!" 

A milostivi pe unul, pe altul, aici se arată că tu eşti Hristos. Apoi, nici nu ştii că acela pe care îl ajuţi 
poate să fie Hristos. El nu întinde mâna să-i dai. El întinde mâna să-ti dea împărăţia cerului si tu nu 
observi. Si, de regulă, oamenii caută bănuţul cel mai mic. 

Fraţii mei, tineti minte: cerşetorii sunt personaje biblice! Ai trecut pe lângă mântuirea ta asa de uşor! Si 
mai grozav, l-ai dispreţuit pe cerşetor! Cerşetorii nu pier niciodată. Fac sobor la margine de drum si 
împart ce s-a căpătat, si zic: "Asta-i de la cutare. Pomeneste-1, Doamne, întru împărăţia Ta!" Si are 
valoare. Mântuitorul, ca să ne încurajeze, a spus: însutit veţi primi! Vrei să te îmbogăţeşti? Dă tot ce ai! 
Primeşti însutit! Lucrul acesta nu-1 vorbesc de la mine. Dacă ati cunoaşte viata Sfântului Ioan cel 
Milostiv, v-ati înspăimânta! Sfântul Ioan, când s-a dus în respectiva arhiepiscopie, a întrebat: "Cât aur 
are arhiepiscopia?" Si i s-a răspuns: "Atâtea litre de aur!" "Dati-i la săraci!" Când au auzit, economii ăia 
au zis că îi sărăceşte. Si a venit înapoi însutit fată de cât a dat. Iar dădea, iar venea însutit. Economii 
cârteau mereu! Vezi, nu observă omul când primeşte, dar observă când dă. Dar venea însutit cu precizie! 
Este cuvânt din Scriptură. Eu nu am dreptul să-1 contrazic pe acest cuvânt. Si obisnuiti-vă cu autoritatea 
cuvintelor din Sfânta Scriptură. Tainele Bisericii s-au făcut pe temeiul cuvintelor din Scriptură. "Ce 
dezlegaţi voi, dezleg si Eu". Asa a luat naştere Taina Pocăinţei. 

A venit o doamnă la arhiepiscopie să dea o donaţie. Si a întrebat-o Sfântul Ioan: "Cât doriţi să daţi, 
doamnă?" "Atât!" Sfântul Ioan se aştepta să primească însutit, iar cât dădea doamna asta nu era însutit. 
Si a întrebat-o: "Atât ai vrut cu adevărat să dai?" "Nu! Am vrut să dau atâta, dar când am scris suma, o 
mână nevăzută a şters si a scris cât dau eu acum". 

Ce se întâmplase? Economii nu au dat la săraci cât a zis Sfântul Ioan. Au dat mai puţin. Si corespundea 
cu cât a adus femeia asta însutit. Sfântul Ioan i-a mustrat: "Uite cine sărăceşte arhiepiscopia!" Si s-a 
ajuns să dea câte o corabie cu aur, si veneau o sută înapoi; si s-a umplut Marea Mediterană cu corăbii 
pline cu aur mergând la Sfântul Ioan. Si s-a auzit glas din cer: "Să vedem, Ioane, cine este mai milostiv: 
tu sau Eu?" S-a verificat cu ape, cu corăbii si cu aur cuvântul Scripturii. Deci, obisnuiti-vă să nu trăiţi 
numai voi, ci să trăiţi în toţi care sunt cu voi. 

Există poruncă mare repetată de Iisus Hristos, încât insistă: "Să vă iubiţi unul pe altul." Vedeţi, cu orice 
chip trebuie să fim controlaţi, dacă avem acest sentiment de iubire pentru toţi. Practic e greu. Nu poţi 
chiar să iubeşti pe toţi. Bine, asta se înţelege. Dar, cu nici un chip să nu urâţi! Dacă nu urăşti, nu mai eşti 
în apă, eşti pe scară, pe prima treaptă. Dar eşti pe uscat! Si sigur că treptele merg până la treapta 
dragostei de sus. Eşti liber si ai posibilitatea de a urca, dacă nu urăşti. Deci este un început doar. Ce se 
numeşte scară: "Două lemne hodo-lemne si un braţ de alea măruntele!" Adică, dacă eşti pe prima treaptă 
eşti salvat. Dar ceva sfânt din noi, creându-ne Dumnezeu singur numai pentru Dumnezeu si poruncindu- 
ne să iubim, ne-a dat si putinţa să iubim. Si atunci ceva sfânt din noi ne spune: "De ce să stau chiar asa 
pe ultima treaptă? Ia să păşesc mai sus!" Se întâmplă de capeţi o bucurie pe care nu o cunosteai, dar care 
te odihneşte si te sileşte la a treia treaptă. Si tot asa, si tot asa, până când ajungem la dragoste, care este 
legătura desăvârşirii. 

Mântuitorul nu spune că sunt treizeci de trepte, cum arată Sfântul Ioan Scărarul. Spune: "Să vă iubiţi" 
vorbeşte la superlativ si termină. Dar acum, noi, care ne întâlnim cu neputinţele noastre si cu frecuşul, 
lipsa de educaţie la un adversar, dintre două rele, alegem răul cel mai mic. Decât să-1 urăsc, mai bine mă 
aşez pe prima treaptă si nu-1 urăsc. Si mă tin cu mâinile de treapta de sus. Dacă te tii cu mâinile de 
treapta de sus, înseamnă că e posibil să ajungi la ea, că e deja în mâna ta. Este porunca. Nu mai avem 
voie să comentăm, decât, cu orice chip, să stabilim relaţii măcar la "Bună ziua", sau să nu urăşti pe 
nimeni. Degeaba ne zbatem, degeaba împlinim alte porunci creştine, dacă n-avem relaţie cu cineva. 
Frăţiile voastre trebuie să stiti că inima noastră trebuie să fie mereu liberă pentru Hristos. Că un 
duşmanei, care stă cocoţat pe acolo pe undeva în zona asta grozavă a inimii, îl îndepărtează pe Hristos 
din inima ta. Adică nu vrea Hristos să stea cu dusmănelul ăla. Că nu există relaţie între rău si bine. 
Mântuitorul zice: "Să-mi dai toată viata, toată flinta ta!" Dracul zice: "Mie să-mi dai numai un deget!" 
Că prin asta el te stăpâneşte cu totul. Deja e lângă tine. Nu mai este Hristos lângă tine, dacă tu i-ai dat o 
unghie de la un deget. Nu trebuie recunoscut. 

De aceea, nici nu se stă de vorbă cu dracul. E o greşeală mare când mai spun unii: "L-am certat pe 
dracul!" Lui îi convine foarte mult dialogul cu omul. Să te rogi! El fuge de rugăciunea pe care o faci tu. 
Dacă îl simţi că într-un fel te munceşte fizic, sau te deranjează te miri cum, roagă-te la Hristos: 
"Doamne, Iisuse Hristoase, Fiul lui Dumnezeu, miluieste-mă pe mine, păcătosul!" Că vă este la 
îndemână o rugăciune ca asta. Dar nu cu agitaţie, ci cu calm si cu stăpânire de sine. Pentru că, vă repet 
acum, sunt sigur că v-am mai spus, oricare ar fi motivul unei întristări, sau al unei mâhniri, este numai si 
numai de la draci. Harul lui Dumnezeu nu vine unde-i o mâhnire, unde-i o întristare, deoarece cu astfel 
de bogăţie nu ştii ce să faci si o risipeşti. Si, din prudentă, nici nu te stăpâneşte acest har, dar vine unde-i 
liniştire sufletească, unde flinta noastră transformă ca un mare aparat de reacţie acest har al lui 
Dumnezeu cu hotărârile tale de a mişca, de a te împlini, si uite asa ajungi la măsura omului desăvârşit, 
ca să nu vorbesc chiar să fii un dumnezeu după har, bineînţeles. Dar pe fondul unei stări de veselie, viata 
duhovnicească nu se vede, dar se simte. Simţi că ai mândrie. Insă smerenia nu se prea simte! Niciodată 
un om nu spune: "Eu sunt smerit!" Dar se simte totuşi o bucurie sufletească pentru că ai un fior de relaţie 
caldă cu lumea. 

Dacă raţionalizezi relaţia ta cu lumea pe motiv că sunt liber să nu primesc vizita fratelui e un câştig. Dar 
e un câştig minor, fără rezultate mai avansate. Trebuie să-1 iubeşti cu adevărat cu inima. Strategic vă dau 
un sfat: nu poţi să-1 iubeşti pe vrăjmaş de prima oară, dar asează-te pe poziţia să nu-1 urăşti. Si dacă te 
găseşte moartea pe poziţia de a nu-1 duşmăni, tu mori ca un iubitor de vrăjmaş, cu harul lui Dumnezeu. 

Să stiti că e foarte drăcească lucrare, ura asta a aproapelui. Prima dată asta vine: "Ah, ce i-as face!" 
Dragă, cele zece porunci nu trebuie învăţate ca la scoală: "Dacii si romanii", si începi să spui istoria 
dacilor si a romanilor ca pe apă. Nu! Trebuie cu orice chip să împlinim aceste porunci. Poţi să te prezinţi 
la duhovnic că n-ai împlinit o poruncă, că o împrejurare, sau o stare de lucruri te-a oprit. Se analizează 
de ce nu ai putut, capeţi circumstanţe atenuante, dar cu nici un chip să nu crezi că eşti scutit total, că o 
împrejurare s-a creat si tu nu ai împlinit porunca. 

Ai lucrat Duminica. Porunca Bisericii este să nu se lucreze. Dar o împrejurare oarecare te-a silit să 
lucrezi. Nu-i nici o mustrare, poate e nevoie să te spovedeşti că ai muncit, fără canonisire. Nu s-a gătit 
mâncare pentru Duminică. Si există o altă poruncă care spune: "Cine posteşte sâmbăta sau Duminica 
este certat de Biserică". Si atunci ce faci ca să nu posteşti Duminica? N-am mâncare făcută fac mâncare. 
Deci am muncit Duminica. Dar, dintre două rele, alegi răul cel mai mic. Dar am salvat porunca care 
spunea să nu posteşti Duminica. 

Doi inşi sau hotărât să se duca la Ierusalim. Se mergea pe jos în condiţii grele, nu erau mijloace de 
transport. Mergând ei spre Ierusalim au intrat să găzduiască la o casă, unde i-au găsit pe toţi bolnavi. Au 
sărit amândoi, i-au ajutat cât au putut. Dar unul dintre ei a zis: "Eu nu mai merg la Ierusalim căci nu pot 
să părăsesc pe cei bolnavi" "Cum, dragă, că noi ne-am hotărât. Unde-i hotărârea noastră?" Si a plecat 
celălalt singur si a ajuns la Ierusalim. Acolo era o mare aglomeraţie, că era vorba de înviere. 

Pelerinul, ajuns la biserică, a pătruns cu mare greutate prin prima usă de la biserică, si-1 vedea pe cel 
care rămăsese la bolnavi chiar la Altar. Dintre două fapte bune alege fapta cea mai mare. Cel care a 
îngrijit de bolnavi s-a aşezat pe poziţia de vârf a Scripturii: iubirea. Si atunci ce cauţi la Ierusalim? Te 
duci din tradiţie? Te duci că ai posibilităţi? Te duci că ai timp, sau că ai avut bani? Dacă tu ai lăsat vreo 
duşmănie în urma ta? Porunca iubirii e o poruncă mare, de aceea insista Mântuitorul. Deci e o întrebare 
justificată; să ne-o punem toţi: "Iubesc sau nu iubesc?", că e poruncă, dragă! Să nu credeţi că 
Mântuitorul a vorbit numai pentru veacul respectiv, pentru Apostoli. Nu. A vorbit pentru toate timpurile. 
Si noi avem bogăţia că suntem creştini. Si atunci sigur nu o să urmăm pe cutare Tutankamon, sau pe 
Buda. Noi urmăm pe Hristos. Băgaţi de seamă, iubirea e criteriu de judecată! Evanghelia care se citeşte 
la Duminica Judecăţii de apoi este aceasta: "Am fost bolnav, si nu m-ati îngrijit. Am fost însetat, si nu 
mi-ati dat să beau. Am fost flămând, si nu m-ati săturat". Nu vorbeşte nici de alte arţaguri si nu ştiu ce. 
Vorbeşte numai de iubire. De ce ai urât? Dovadă că tu nu ai iubit, nici măcar nu l-ai respectat, că-i flintă 
omenească. L-ai urât. Că nu-1 mai recunoşti ca flintă omenească, din momentul din care îl urăşti. Si 
atunci ne osândim cu asta. Vorbeşti de rău cu atâta uşurinţa si cu atâta motivare intimă. Si chiar dacă eşti 
întrebat, răspunzi: 

"Dar ce, numai eu vorbesc!? La urma urmei merită". Ei bine, vă spun, e un păcat foarte mare. Nu numai 
că nu-1 iubeşti, dar îl duşmăneşti, îl urăşti. Atunci tu ai făcut crimă, nu dragoste. 

Dacă pomenim pe cineva, este poate departe de tine, nu are cum să ştie că tu îl pomeneşti. Tu eşti în 
comuniune cu cel pe care l-ai pomenit. Dumnezeu, pentru rugăciunea ta, îl ajută pe el, si tu, conştient, 
vrei să fii împlinitor al poruncilor date de Dumnezeu: te numeşti un mântuitor cândva si undeva. 

Tu pomenindu-1 pe el, îl ajută Dumnezeu. Dumnezeu ti-a auzit rugăciunea. 

Chiar Traian, care a fost un păgân, a avut o fiică, Drosida, care a ajuns Sfânta Mucenită Drosida. S-a 
botezat singură, drăgălaşa. împăratului Traian i se dusese vestea, si a rămas vorba: "Bun ca Traian". 

Era un suflet bun, drept, nu i se cerea mai mult decât să fie drept. 

Sfântul Grigorie Dialogul, văzând atâtea lucruri făcute de Traian si că a avut un nume asa de consacrat, 
s-a rugat lui Dumnezeu pentru el ca să-1 ierte. Sfântul Grigorie a trăit în anul 500, de când avem Sfânta 
Liturghie a Sfântului Grigorie Dialogul. Si s-a rugat lui Dumnezeu să-1 ierte pe Traian. Deci, a intrat 
într-un dialog cu Cerul si a auzit un glas: 

"Dumnezeu ti-a auzit rugăciunea, dar mai mult să nu te rogi pentru păgâni". Sfântul Grigorie Dialogul a 
intrat într-un dialog cu Cel ce mântuieste si i-a dat putinţa lui Traian să fie si el în împărăţia mântuiţilor. 

Tu, dacă pomeneşti pe cineva, trăieşti cu toată lumea, cu fraţii tăi de credinţă. Si sunt obligaţi fată de cel 
care îi ajută la mântuire într-o formă anonimă, dar ştie Dumnezeu. 

Mai departe, după rugăciune, tine relaţia cu omul. Aruncă-i un zâmbet, ca să vadă că nu îi eşti duşman. 
Nu un rânjet. Aruncă-i un zâmbet, dacă te provoacă. 

Dragă, eu am susţinut un adevăr. Frăţia ta ai fost în situaţia să fii în afară de adevăr. Că te-a lezat punctul 
meu de vedere, al adevărului, nu-i vina mea. E vina ta care nu eşti cu Adevărul. Acesta, să zicem că este 
un motiv material care a stricat relaţia. 

Noi nu putem forma legi de iubire de la noi. Porunca: "să iubeşti" este si pentru ei. Ce să facem, pentru 
că răspunsul este ăsta: există si rai si iad. S-a dat putinţa fiecăruia să nu se ducă în iad si totuşi s-au dus 
si în iad. Ce să facem? Noi ne facem datoria să iubim, că si pe cei din iad îi iubeşte Dumnezeu. Dar 
iubirea lui Dumnezeu îi biciuieşte acum. Dreptatea lui Dumnezeu îi tine acolo. Iadul este marea durere a 

lui Dumnezeu. Ei îsi dau seama că îi iubeşte Dumnezeu, si tocmai aceasta îi chinuie. "Uite, ne iubeşte si 
acum, deci, ce ar fi fost să-L fi urmat pe Hristos?" Ce n-a făcut Hristos să-i scape pe oameni de iad? 

Uite, dialogam în ce priveşte mântuirea. De ce mergi pe o cărăruie oarecare si nu mergi pe şoseaua 
bătută, care duce la Ierusalim? Pe şoseaua asta te mai loveşti de pietre, dar nu părăseşti şoseaua pentru 
sângerările rănilor. Te pansezi, dar tine-te de sosea, că harul nu vine decât pe şoseaua asta, nu vine pe 
toate cărările. Insă nu trebuie sâ schimbăm discuţia, că avem de-a face cu oameni îndărătnici. Uite, tu te 
duci la un prieten care are un câine rău. Câinele nu ştie că eşti prieten cu stăpânul, si latră la tine. Dar tu 
nu tii cont că latră câinele, tu îl iubeşti pe stăpânul lui si te duci la el. 

Soluţia este să-i zâmbesc, să-1 pomenesc si să nu-1 urăsc, asa cum este. Eu îmi doresc foarte mult să-mi 
păstrez această sfântă libertate, această curăţire a inimii, că Hristos nu vine în inima ta dacă este un 
duşman acolo. Nu vă mai preocupaţi cu: "Uite, eu i-am zâmbit si el mi-a rânjit". Dacă eşti pe linia 
adevărului poţi să fii foarte sigur: "Doamne, eu sunt de vină, că e fratele meu!" Asa. 

